
Mater.  V. 

De  habitu  LatiDarum  littcraruiD  oratorio. 


Cap.  J.  Eomanorura  litterae  cum  littej-is  Graecis  tarn  saepe 
tantoque  suarum  laudum  incommodo  sunt  comparatae,  ut  facile 
quis  illarum  potius  patrocinium  suscipere,  quam  quae  multi  in 
üs  vituperanda  esse  dixerunt,  aliis  cumulare  atque  adaugere 
animum  induxerit.  Et  vero  putandum  est  Graecis,  quaecunque 
ad  artium  litteraruraque  studia  pertinent,  percommode  ceci- 
disse  multoque  commodius  quam  Romanis  ceteris  rebus  tanto 
illis  superioribus.  Nam  illi  cum  in  Homero  suo  quodammodo 
perfecta  iam  absolutique  exsistere  videantur,  hi  quibus  impe- 
diti  tenentur  linguae  vinculis  liberare  sese  atque  evolare  altius 
magno  opere  student;  illi  cum  omne  deinceps  orationis  genus 
et  viuctae  et  solutae  inveniant,  inventum  perpoUant,  hi  unum 
modo  neque  id  ita  poeticum  reperiunt,  satiram;  illi  cum  me- 
moriam  litterarum  seculorum  spatiis  definiant,  hi  brevi  earum 
ac  fugaci  flore  utuntur;  illi  denique  cum  suo  ingenio  impulsi 
artium  curriculum  ingrediantur  et  quacunque  incedunt  novas 
vias  aperiant,  hi  paene  religiöse  eorum  vestigia  prementes 
totos  se  ad  imitandas  illas  tanquam  perfectae  pulchritudinis 
species  componunt  atque  accommodant:  quam  in  rem  quem 
fugit  illud  Horatii: 

Vos  exemplaria  Graeca 

Nocturna  versate  manu,  versate  diurna? 

-''''-   Sed  tamen,  nisi  me  omnia  fallunt,  haec  tam  invidiose  in 

Romanos  coniecta  repelli  etiam  ac  dilui  possunt.    Ac  primum 

quod  vel  nascentium  Graecarum  litterarum  tanquam  Minervae 

1 


^.  ■       "  .   •  ■  •        ,..'':..,■■■■■■■.  ■■j-.>'- 


2  .  Mater.  V.    Cap.  I.  IL 

ex  lovis  capite  magnifica  species  ac  praeclara  prodiit,  apparet 
id  magis  temporum  contigisse  beneficio,  quo  inculta  artium 
primordia  abolerentur,  quam  propria  quadam  ipsorum  virtute 
eflfectum  esse,  ut  hanc  laudem  cum  grata  potius  praedicatione 
commemorari  quam  invideri  illis  fas  sit.  Quod  eaedem  deinde 
nobilissima  quaeque  orationis  genera  formasque  complexae  sunt, 
reputandum  nobis  est,  ea  cum  ipsa  ratione  soluti  vinctique 
sermonis  contineri,  tum  ita  in  humani  ingenii  vi  infixa  esse, 
ut  a  quovis  populo  in  humanitatis  studia  incuinbenti  et  inve- 
niri  possint  et  in  lucem  proferri.  Quod  porro  admirandum 
est  tarn  diu  Graecos  in  scribendi  studiis  versatos  esse,  ne  illud 
quidem  praetermitti  debet,  quanta  optimorum  scriptorum  vis 
septuaginta  vel  octoginta  annis  se  extulerit  Romae.  Denique 
si  verum  est,  quod  nemo  dubitat,  Graecorum  disciplinam  Ro-- 
manos  facile  esse  libenterque  secutos,  tarnen  non  magis  hi  illo- 
rum  praeceptis,  quam  quotquot  nunc  ad  scribendum  se  dederunt 
Europae  populi,  adstricti  addictique  fuisse  existimandi  sunt. 

Cap.  IL  Sed  est  utriusque  nationis  discrimen  aliquod, 
quod  cum  multum  valeat  ad  artes  litterasque  eorum  recte 
aestimandas,  tum  dignum  sane  est,  ad  quod  praecipue  animus 
advertatur.  Ac  Graecae  quidem  litterae  paucis  exceptis  iiide 
ab  Homero  suo  usque  ad  Theocritum  bucolicum  id  maxime 
consectantur,  quod  est  in  rerum  natura,  Latinae,  quod  vim 
aliquam  habeat  animosque  moveat.  In  illis  ingenuitas,  natura, 
veritas,  in  bis  ratio,  industria,  artificium  valet;  illae  cum  nihil 
magnopere  appetant  aut  vehementius  moliantur,  utique  afficiunt 
animos,  hae  dum  conspici  se  volunt,  id  quod  petunt  minus 
consequuntur;  illae  vel  senescentes  innatam  sibi  tuentur  ve- 
nustatem,  hae  lautiore  ornatu  allicere  ad  sese  frustra  conan- 
tur.  Atque  id  quod  dixi  tantum  abest  ut  in  alterum  modo 
litterarum  genus,  in  poesim,  cadat,  ut  in  solutam  orationem 
vel  aptissime  quadret.  In  historia  apud  Graecos  unus  sincero 
ac  simplici  narrandi  genere,  alter  gravitate  dicendi  ac  mode- 
ratione,  tertius  nativo  quodam,  non  adscito  lepore  insignis  est; 
tres  Romanorum  principes,  si  quid  est  quo  excellant,  certe 
non  excellunt  orationis  siccitate.  In  quibus  quas  admiramur 
virtutes,  verborum  vetustatem,  orationis  magnificentiam,  sen- 

ientiarnm  cum  distincte  concisa  brevitate  crebritatem ,  eas 
omnes  apparet  et  ratione  adsumptas  et  certo  coBsilio  adhibitas 
esse.  In  Graecia  porro  Philipp!  Macedonis  temporibus,  cum 
se  iam  inclinare  coepisset  eloquentia,  in  foro  et  in  contiouibus 
regnabat  Demosthenes  simplex  ille  et  inornatus,  sed  acer  et 
omni  modo  permovens  animos;  Romae,  cum  res  eius  maxime 
florerent,  princeps  et  erat  et  habebatur  Cicero:  quem  ipsum 
qui  maximopere  admiratur  Quintilianus  ut  natura  Demosthenem, 
sie  illum  industria  valuisse  afl&rmat.  Quid?  quod  primis  post 
Christum  natum  seculis  apud  Graecos  exstiterunt,  qui  vel  res 
narrarent  dicendi  genere  si  minus  faceto,  at  incorrupto  tamen 
et  sincero,  vel  orationes  scribeVent  ornatas  magis  floribus  quam 
oneratas,  ut  Plutarchus,  Dio  Cassius,  Herodianus,  Longinus,  Liba- 
nius;  contra  in  Curtio,  Velleio,  Floro,  Seneca,  panegyricis  si 
quid  luminis  atque  ornamenti  ex  meliorum  temporum  memoria 
remansit,  in  dies  magis  obscuratum  evanescit,  ut  paene  nuUum 
iam  Sit,  quo  hi  cum  veteribus  contineantur,  vinculum. 
;•'  Cap.  III.  Iam  hoc,  quod  modo  dixi  proprium  fuisse  La- 
tinarum litterarum,  si  ad  earum  vel  extrema  secula  vel  occasum 
ipsum  referendum  esset,  per  se  quod  admiraremur  non  haberet. 
Cum  enim  admodum  pervulgatum  sit  illud  usuque  plurimarum 
gentium  pridem  comprobatum,  si  quis  vehementius  vel  flores 
consequatur  vel  nervös,  eum  denique  in  putidum  quoddam  de- 
labi  ac  molestum  artificium,  quo  omnis  vis  ac  lepos  toUatur 
atque  evertatur;  tum  hanc  causam  apud  Romanos  et  exstitisse 
et  ad  litteras  eorum  praesertim  posterioris  aetatis  vim  ha- 
buisse,  nemo  facile  est  qui  neget  aut  parum  intelligat.  Enim- 
vero  in  his  vehementioris  ornatus  delectationisque  Studium  eo 
ipso  tempore  apparet,  quo  ad  perfectionem  propius  adductae 
aliqua  gravitate  esse  incipiunt,  ut  quae  argentea  earum  aetas 
et  aenea  appellantur,  crevisse  illud  Studium  ad  maiorem  in 
dies  vanitatem  ipsis  nominibus  declarent.  Quod  cum  ita  sit, 
non  alienum  videtur  de  oratorio  harum  litterarum  artificio,  cum 
in  singulis  iam  animadversum  sit  et  explanatum,  nunc  universe 
disputare  quibusque  id  causis  natum  adiutumque  sit  historiae 
fide  et  auctoritate  investigare.  Atque  in  eiuamodi  quaestione, 
qualis  haec  est,  primum  solet  occurrere  lingua.    Et  Latinam 

quidem  cum  verborum  copia  tum  natural!  venustate  atque 
omnium  ut  ita  dicam  colorum  facultate  cedere  Graecae,  neque 
ipsi  Romani,  qui  quidem  integro  iudicio  essent,  unquam  nega- 
runt  et  quod  obloqui  sibi  Visus  est  patriae  amore  occoecatus 
Cicero,  huius  dialogorum  forma  cum  Piatone  comparata  gra- 
vissime  refutatum  est.  Sed  quamvis  sint  laudes  nonnollae, 
quibus  careat  lingua  Latina,  tarnen  alia  quadam  virtute  multum 
haec  excellit.  Quam  enim  maiestatem  populus  Komanus  prae 
ceteris  populis  sibi  maxime  idque  suo  iure  attribuit,  eandem 
habet  eins  sermo,  cuius  magnificentiam  quandam  et  grandita- 
tem  non  possis  uon  agnoscere.  Ac  licet,  quod  facile  concedi 
potest,  vel  in  lascivo  genere  Catullus,  in  moUi  ac  tenero  Ti- 
bullus,  in  faceto  Plautus  et  Terentius  non  infeliciter  versati 
sint,  vel  Caesaris  Commentarii  et  Nepotis  Vitae  puro  quasi 
quodam  et  aequabili  genere  dicendi  satis  commeudentur,  tarnen 
vel  Virgilii  in  heroo  carniine  maiestate  vel  Horatii  in  lyrico 
genere  spiritu  vel  Livii  in  historia  gravitate  propria  Latini  ser- 
monis  nota  ac  quasi  naturalis  forma  semper  aestimabitur.  In 
quibus  virtutibus  si  quid  praeclari  est,  ut  est  saue,  eaedem 
tamen  multiplicem  dabant  errorum  vitioruraque  materiam.  Qui 
enim  nervös  gravitatemque  consectabantur,  praesertim  iudicio 
minus  firmo  praediti,  ad  insolentiam,  qui  audaciam,  ad  temeri- 
tatem,  qui  dignitatem,  ad  fucatum  splendorem  facile  et  pote- 
rant  abduci  et  abducti  sunt.  Itaque  non  solum  poetae,  qui 
Virgilii  Horatiique  aetati  successerunt,  ab  modicis  illorum  di- 
cendi ornamentis  ad  lumina  vehementer  illustria  se  transtule- 
runt,  sed  in  rerum  etiam  scriptoribus  philosophisque,  partim 
ipso  Tiberio  et  Neroue  imperantibus,  vel  Liviana  gravitas  ac 
tenor  in  fluctuans  quoddam  inter  poesim  et  orationem  genus 
convertit  vel  Ciceronianae  dictionis  lene  et  aequabile  flumen 
ad  elaboratam  concinnitatem  acuteque  dictorum  argutias  tra- 
ductum  est.  Ita  sermo  quidvis  aliunde  illatum  non  modo  non 
respuit,  sed  facile  admisit  et  in  quam  partem  a  recta  ratioue 
avocabatur,  sua  sponte  deflexit.  .-     .     .. 

Cap.  IV.  Cumque  multum  valuerit  ad  Romanorum  lit- 
teras  earumque  incrementa  ipse  sermo,  tum  multo  plus,  immo 
tantum  valuisse  existimanda  est  eloquentia,  ut  nisi  qua  ratione 

eae  inter  se  contineantur  penitus  perspexerimus ,  haec  quae 
proposita  est  quaestio  profligari  omnino  non  possit.  Atque 
illud  quo  magis  apparet  atque  ante  oculos  positum  est,  eo  fa- 
cilius  poterit  demonstrari.  ,Apud  Graecos',  inquit  Cicero,  ,omnes 
aites  vetustiores  sunt  et  multo  ante  non  solum  inventae,  sed 
etiam  perfectae  quam  eloquentia.  Ante  Periclem  enira,  cuius 
scripta  quaedam  feruntur,  et  Thucydidem,  qui  non  nascentrbus 
Athenis,  sed  iam  adultis  fuerunt,  littera  nulla  est ,  quae  quidem 
ornatum  aliquem  habeat  et  oratoris  esse  videatur.'  Quod 
contra  accidere  videmus  apud  Romanos,  ut  eloquentia  ad  poe- 
sim  certe  et  historiam  mature  perficiatur.  Ut  enim  omittam, 
grammaticam  ibi  et  rhetoricam  finito  iam  primo  bello  Punico 
tradi  coeptas  deinceps  in  urbe  aliisque  civitatibus  et  docenti- 
bus  et  discentibus  perpetuo  floruisse,  quo  factum  etiam,  ut 

quarto  seculo  in   eas  disciplinas  relatae  sint,    quae  in    duabus 

tum  imperii  Romani  litterarum  sedibus  publice  docebantur; 
sed  illud  etiam  compertum  habenius  et  a  Cicerone  Catonera 
eum,  qui  anno  559  U.  c.  consul  fuit,  oratorem  non  illum  qui- 
dem artis  disciplina  instructum,  sed  tarnen  talem  qui  hominum 
animos  in  se  convertat  cognituque  dignus  sit  appellari,  et  non 
publica  modo  civium  inter  se,  sed  litteratorum  quoque  com- 
mercia  inter  Italiam  et  Graeciae  Asiaeque  minoris  rhetores  ac 
philosophos  magis  magisque  celebrata  esse.  Eloquentia  autem 
postquam  ad  certas  leges  revocari  et  arte  quadam  exerceri 
coepta  est,  quanta  deinde  et  copia  et  gloria  floruerit,  non 
modo  Cicero  testatur,  sed  omnis  Romanorum  memoria  com- 
probat.  Quot  et  quam  non  contemnendi  oratores  inde  a  Ca- 
tonis  temporibus  usque  ad  liberae  reipublicae  interitum!  quantus 
concursus  hominum  forique  strepitus!  An  vero  aliam  ducem 
cives  ad  opes  et  dignitatem  habebant,  nisi  haue  ipsam  dicendi 
vim  et  facultatem?  Ac  dici  profecto  licet,  totidem  ab  orato- 
ribus  in  foro  nee  minus  honestos  triumphos  quam  ab  impera- 
toribus  actos  esse  neque  minorem  hos  gloriam  domi,  quam 
illos  foris  sibi  peperisse.  Tam  igitur  opportuna  cum  esset 
reipublicae  condicio  cumque  ipsi  Romani  in  rebus  gerendis 
acres  et  industrii  reique  communi  dediti  essent,  quid  mirum, 
gi  brevi  eloquentia   omnium  litterarum  regina  facta   quidquid 

vel  discebant  vel  legebant  vel  commentabantur,  huius  id  unius 
causa  fecerunt,  aut  si  artes,  quae  sunt  plurimae  a  dicendi  ma- 
gistris    compositae,   tarn   quae  consertatae    sunt   quam   quae       ..'-i 
interierunt,   in  nuUo  alio  dicendi  genere   versantur  quam  in         v:^ 

Cap.  V.    Neque  vero  est  quod  longe  quaeras,  quid  tarn  I 

diligenti  studio  tamque  crebro  usu  eloquentiae  continuo  effectum 
Sit  quamque  id  late  patuerit.  Est  enim  hoc  ipsum  mirum, 
quod  dum  eloquentia  partim  ipsa  per  se  nullius  vel  adiumento 
vel  auctoritate,  partim  grammaticorum  et  rhetorura  institutione 
magis  magisque  perficitur,  ceterae  artes  haudquaquam  pariter 
incrementa  capiunt.  Itaque  poetae  Ennius,  Naevius,  Pacuvius 
quique  bis  coniuncti  sunt  studiorum  societate,  paucis  exceptis, 
in  vertendis,  imitandis  transferendisque  Graecis  exemplaribus 
semper  acquieverunt ;  philosophorum  autem  oratio  tam  exilis 
erat  atque  incondita,  ut  nemo  esset  eorum,  quem  vellet  co- 
gnoscere  Cicero.  Cui  simile  est  vel  potius  consequens  illud, 
quod,  cum  aurea  incidisset  Latinitatis  aetas  Augusto  imperante, 
solutus  sermo  ab  Hortensio,  Cicerone,  aliis  perfectus  iam  erat 
omnique  instrümento  orationis  se  instruxerat,  id  autem  sibi 
poesis  etiamtum  petebat  a  Graecis.  Non  igitur  ut  Graecae, 
ita  Latinae  litterae  se  extuleruut  ante  rhetorum  aetatem,  certe 
non  poesis  Latina,  nisi  forte  affers  Enniana  illa,  quae  quidem 
ut  omnia  ab  imitatoribus  eius  tentata  satis  simplicia  fuisse 
eademque  politioris  aetatis  iudicio  non  probata  esse  constat. 
Denique  illud  non  est  omittendum,  paucos  exstitisse  Romanorum 
vel  poetas  vel  rerum  scriptores  vel  philosophos,  qui  non 
rhetorum  disciplina  instituti  atque  forensi  usu  imbuti  fuerint: 
quam  in  rem  ex  multis  afferre  libet  Ovidium,  Lucanum,  Asi- 
nium  Polüonem,  L.  Senecam.  Quamquam  quid  universe  signi- 
ficare  malumus,  quam  vim  habuerit  in  Latinas  litteras  elo- 
quentia, quam  qua  ratione  eae  inter  se  contineantur  certa  fide 
testimoniorum  explorare  ? 

Cap.  VI.  Nam  in  Latinae  eloquentiae  curriculo,  ut  par 
est,  Ciceronem  si  sequimur,  duplex  eum  genus  oratorum  dis- 
tinguere  videmus.  Prioris,  ut  diximus,  principem  vult  es§« 
M.  Catonem  Censorium,  Ennii  aequalem,  extremos  M.  Antoniuin 

et  L.  Cradsum:  erat  autem  nonaginta  fere  annorum  magisque 
eo,  quod  sperari  posse  videbatur,  quam  quod  effectum  est  rae- 
morabile.  Studio  quidem  optimo  ac  paullo  altiore  animo  prae- 
diti  oratores  tum  omnes,  quidam  etiam  Graecis  doctrinis  in- 
stituti,  complures  imbuti  humanitate  erant,  sed  omnium  iudicium 
aeque  infirmum,  sermo  horridus  et  incultus,  conformatio  sen- 
tentiarum  nulla,  ut,  quidquid  in  iis  esset,  naturae  magis  bene- 
ficio  quam  studio  artis  ac  disciplina  haberent.  Alterum  ora« 
torum  ordinem  ducunt  M.  Antonius  et  L.  Crassus,  qui  ordo 
quinquaginta  circiter  annorum  usque  eo  pertinet,  cum  primum 
in  forum  prodiit  Cicero.  Is  autem  videbatur  in  omni  genere 
felicissime  profecisse  nominatque  in  laudibus  eins  Cicero  inven- 
tionis  copiam,  dispositionis  diligentiam,  argumentandi  subtilita- 
tem,  verborum  denique  dignitatem  et  orationem  facetiis  libera- 
liter  conditam.  Ac  C.  Caesaris  in  dicendo  agendoque  elegantiam 
diu  nemo  est  assecutus,  mox  tamen  et  huic  et  reliquis  antecessit 
Q.  Hortensius:  ita  erat  praeclara  indole  ornatus,  quam  summa 
industria  exercendique  assiduitate  emendatissimam  haberet. 
Tertii  ordinis  caput  si  statuimus  esse  Ciceronem,  huius  ipsius 
voluntatera  iusto,  ut  debemus,  animo  interpretamur.  Is  enim 
cum  omnem  orationem  et  oratorum  et  philosophorum  et  epi- 
stolarum  ad  perfectionem  adduxit,  tum  vero  hominum  iudicia 
ad  rationis  stabilitatem  vocavit,  qui  quidem  quanti  aestimandus 
esset  et  aequales  eins  recte  iudicaverunt  et  omnium  seculorum 
consensu  comprobatum  est,  Proximi  ab  hoc  erant  M.  Coelius, 
C.  Calvus,  Serv.  Sulpicius,  C.  Asinius  Pollio,  Q.  Haterius, 
M.  Messala  Corvinus,  digni  sane,  qui  et  competitores  essent 
dicendi  gloriae  et  ipsi  aequalium  scriptorum  admirationem  ac 
laudem  consequerentur. 

Cap.  VII.  Atque  ad  horum  quidem  oratorum,  quos  modo 
nominavimus,  aetatem  non  defuisse  eloquentiae  auctoritatem 
suam  ac  dignitatem  omnia  testantur.  Quamvis  enim  harum 
rerum  existimatores,  imprimis  M.  Seneca,  non  pauca  esse  di- 
cant,  in  quibus  illi,  qui  Augusto  imperante  in  foro  principes 
exstiterint,  reprehendeudi  videantur,  tamen  hoc  non  magis 
verum  est  quam  illud,  non  omnia  summa  eos  consecutos  esse: 
ut  non  dissimile  sit,  quod  in  suae  aetatis  oratoribus  desiderare 

sibi  videtur  Cicero,  sed  ita  videtur,  ut  de  virtutibus  eorum 
non  detrahat.  Verum  non  ita  multo  post,  Claudii,  quod  con- 
stet,  vel  quod  probabile  est  ipsius  Tiberii  imperio,  cum  magis 
in  dies  et  Lumero  augerentur  et  ludis  usquequaque  apertis 
celebrarentur  Latini  rhetores,  factum  est  eorum  disciplina,  ut 
rectum  ac  sincerum  iudicium  corrumperetur.  Hi  illi  sunt, 
quos  reicit  Petronius,  quod  Jevibus  atque  inanibus  ßonis  ludibria 
quaedam  excitando  eflfecerint  ut  corpus  oratiouis  enervaretur 
et  caderet;'  hi  illi,  de  quibus  cum  castigatione  auctor  dialogi 
de  oratoribus,  ,At  nunc,  inquit,  adolescentes  nostri  deducuntur 
in  scenas  scholasticorum ,  qui  rhetores  vocantur,  quibus  non 
facile  dixerim,  utrumne  locus  ipse  an  condiscipuli  an  genus 
Studiorum  plus  mali  ingeniis  afferant;'  hi  denique  illi,  quorum 
perversis  exercitationibus  et  iudiciale  dicendi  genus  depravatum 
et  vanitatem  ac  tumorem  adiutum  esse  non  temere  dicit  Quin- 
tilianus.  Et  quomodo  posteriore  etiam  tempore,  Hadriani  dico 
eorumque  imperatorum,  qui  huius  aetati  successerunt,  inclinata 
Sit  eloquentia,  ex  iis,  quae  ex  illa  aetate  servatae  sunt,  monu- 
mentorum  reliquiis  satis  apparet.  Nam  cum  primum  quidem 
seculum  singulorum  saltem  hominum,  ut  Plinii  oratoris  vel 
Quintiliani  rhetoris  laude  floruisset,  iis,  quae  insecuta  sunt, 
seculis  eloquentia,  imprimis  iudicialis,  magis  magisque  corrupta 
est  exstiteruntque  foeda  illa  laudationum  lenocinia,  quae  plane 
abhorrentia  a  veritate  nihil  habent  nisi  vel  miserationem  vel 
contemptionem.  .  -  .  . 

Cap.  VIII.  lam  vero  si  cum  his  tam  variis  eloquentiae 
conversionibus  ipsarum  conversiones  litterarum  contendimus, 
equidem  negari  non  potest,  inter  utrasque  easdem  mutuas 
rationes  intercedere,  quas  fere  inter  nostras  externorumque 
populorum,  quorum  sensim  ad  usum  consuetudinemque  adducti 
sumus,  litteras  et  interceseisse  et  etiamnunc  intercedere  intelli- 
gimus:  id  quod  mihi  liceat  brevi  comparatione  probare.  Ac 
de  priori bus  quidem  Latinarum  litterarum  aetatibus,  antequam 
exstitit  Cicero,  admodum  difficile  est  quidquam  certi  consti- 
tuere:  nam  etiamsi  iis,  quae  ab  illo  in  Bruto  sunt  vel  nar- 
rando  vel  existimando  prodita,  ipsorum  monumentorum  damnum 
quodammodo  sarcitur,   tamen  quae  vel  poetarum  vel  histori- 


■;»^^rT-' '■.■■•■"  -     ■"..'■    ,    ^■/''^S--  .^'^^   ■■€■:.  --"^  '".-fr' ^WW?Wv^ 


De  habitu  Latinarum  litteranim  oratorio.  9. 

corum  reliquiae  ex  Ulis  teraporibus  servatae  ad  nostram  aeta- 
tem  pervenerunt,  eae  ad  iustam  comparandi  sententiam  non 
sane  idoneae  sunt.  Verum  tarnen  exstant  quaedam  haud  con- 
temnenda  indicia,  quibus  illud,  quod  diximus,  demonstrari  posse 
videatur.  Nam  Ennii  quidem  annales,  quibus  res  Romanorum 
servato  temporum  ordine  rerumque,  ut  videtur,  fide  perpetuae 
describuntur  numero  heroo,  ii  orationis  artificiura  verborumque 
nitorem  non  magis  sibi  tribui  volunt,  quam  ea,  quae  sunt  ab 
aequalibus  eins  oratoribus  in  foro  ac  iudiciis  acta.  In  Lucilii 
autem  satiris,  id  quod  non  testimoniis  solum,  sed  ipsis  etiam 
earum  reliquiis  apparet,  eadem  illa  non  modo  agrestis  et  inur- 
bana  dicacitas,  quam  tum  in  foro  increbruisse  saepius  est  a 
Cicerone  commemoratum ,  sed  etiam  invenusta  atque  inelegans 
oratio,  quam  supra  memoravimus  etiam  in  Antonio  fuisse  eam- 
que  a  Caesare  demum  aliisque  superatam  esse,  deprehenditur. 
Itemque  historia  ultima  Romanorum,  quam  quidem  norimus, 
ieiunitatem  prae  se  ferebat  atque  asperitatem  neque  ulla  re 
dicendi  arti  videtur  praestitisse:  quod  quidem  eo  minus  fieri 
potuit,  cum  complures  veteres,  qui  dicendi  laude  excellerent, 
inter  quos  C.  Cornelius  Sisenna,  L.  Fannius,  C.  Coelius  Anti- 
pater,  alii,  iidem  primi  exstiterint,  qui  res  populi  sui  litteris 
consignarent.  -■    ■ 

Cap.  IX.  Sed  quoniam  in  hac  prima  Latinarum  littera- 
rum  aetate  monumentorum  fide  et  auctoritate  destituti  sumus, 
diflßcile  est,  quomodo  ad  has  eloquentia  pertinuerit,  demonstrare, 
idque  eo  etiam  maiorem  habet  dubitationem ,  huius  cursum 
cum  illis  coniungere,  quod  quae  utriusque  generis  inter  se 
communia  sunt,  ea  ex  linguae  aetate  et  condicione  repeti  facile 
possunt.  Multo  illud  certius  cognoscitur  tum,  postquam  Cice- 
ronis  eiusque  aequalium  opera  effectum  est,  ut  et  ingenia  ho- 
minum  ad  iudicandi  elegantiam  exacuerentur  et  amplum  illud 
atque  Oratorium  dicendi  genus  perficeretur  et  aures  numero- 
rum  suavitate  delectari  consuescerent.  Cognoverunt  tum  Ro- 
mani,  quod  et  nostri  homines  et  pleraeque  recentiores  Europae 
gentes,  in  litteris  non  aeque  atque  in  rebus  publicis  multarum 
causarum  concursione  opus  esse  ad  res  vehementius  commu- 
tandas,  sed  id  plerumque  in  unius  viri  virtute  et  magnitudine 

positum  esse.  Atque  hoc  illa,  qua  diximus,  aetate  in  Latinas 
litteras  prorsus  cadere  non  una  re  memorabili  manifestum  est. 
Nam  et  orationis,  imprimis  poeticae,  novus  tunc  hal)itus  ac 
laetior  color  et  quod  videmus  in  poetarum  historicorumque 
libris  vel  elaboratas  contiones  vcl  longas  pugnarum  descriptio- 
nes  yel  amplificatas  vetustissimae  memoriae  res,  quas  contra 
fidem  historiae  esse  constat,  vel  morum  notationes  hominum- 
que  imagines,  quae  ab  omni  veritate  personarum  recessisse  vi- 
dentur,  ornaraenti  caussa  frequentari,  haec  omnia  documento 
sunt,  scripsisse  tum  illos  non  eo  consilio,  ut  quae  essent  yel 
fierent,  nude  ac  simpliciter  narrata,  sed  ut  illo  ipso  modo  nar- 
rata  id  est  quam  vehementissime  illustrata  essent.  Itaque 
factum  est  ut,  cum  in  sermonem  magna  vis  oratorii  instrumenti 
infunderetur,  veritas  paullatim  delectationis  illecebris  ac  siraplex 
oratio  studiose  quaesitae  concinnitati  ceder^t:  etsi  tum  quidem 
elegantiam  fere  ac  sanitatem  retinebant,  cum  sentirent,  artem, 
ut  ait  Quintilianus,  quae  se  ostenderet,  artem  esse  desinere. 

Cap.  X.  Verum  hie  sensus  mox  evanuit  vel  potius  proinde 
obscuratus  est,  ut  rhetorum  auditoria  magis  frequentari  eorum- 
que  disciplinae,  contra  ac  superiore  aetate  fieri  solebat,  nimium 
tribui  coeptum  est.  Nam  et  Lucanus,  praestantissimus  ille 
posteriorum  epicorum,  et  luvenalis,  probatissimus  satirarum 
scriptor,  tautum  abest,  ut  qua  disciplina  educati  sint  non  osten- 
dant,  ut  quavis  fere  pagina  qua  ratione  instituti  sint  testentur. 
Eandemque  disciplinae  rationem  prae  se  ferunt  Plinii  mino- 
ris  cum  comptae  illae  ac  calamistris  inustae  epistolae,  tum 
multo  etiam  magis  panegyricus  Traiani,  etsi  is  omnium  huius 
generis,  quotquot  ex  antiquitate  ad  nostram  memoriam  proditi 
sunt,  et  verecundissimus  est  et  moderatissimus.  Quid?  quod 
ipsius  Taciti,  clarissimi  illius  aetatis  rhetoris,  scripta  oratoria 
iila  forma  maxime  insignia  sunt,  quanquam  id  quidem  in  ora- 
tione  magis  quam  in  sententiis  inest:  ita  non  videtur  ille  ab  di- 
vino  suo  ac  semper  penitus  commoto  animo  impetrare  potuisse, 
ut  ullum  dicendi  artificium  studiosius  consectaretur.  Mitto  L. 
Annaeum  Senecam,  cuius  scripta,  etiamsi  alia  testimonia  non 
extarent,  certe  efficerent,  ut  eum  et  filium  et  discipulum  M.  An- 
naei  Senecae  esse  putaremus:  hoc  unum  de  eo  commonefacere 

Übet,  neminem  veterum,  quae  suae  aetatis  dJcendi  ratio  volun- 
tasque  fuerit,  ad  quam  ipse  duceretur  vel  potius  totus  rape- 
retur,  hoc  ipso  vel  magis  intellexisse  vel  praeclarius  ac  verius 
descripsisse.  Ex  compluribus  locis,  quibus  huius  labis  mentio- 
nem  facit,  unum  afferre  a  re  non  alienum  fuerit.  In  epistola 
ad  Lucilium  suum  centesima  quarta  decima  ,Cum  assuevit',  in- 
quit,  ,£uiimus  fastidire  quae  ex  more  sunt  et  illi  pro  sordidis 
solita  sunt,  etiam  in  oratione  quod  novum  est  quaerlt  et  modo 
antiqua  verba  atque  exoleta  revocat  et  profert,  modo  fingit  et 
ignota  deflectit,  modo  id  quod  nuper  increbruit,  pro  cultu  ha- 
betur audax  translatio  ac  frequens.  Sunt  qui  sensus  praeci- 
dant  et  hinc  gratiam  sperent,  si  sententia  pependerit  et  au- 
dienti  suspicionem  sui  fecerit;  sunt  qui  illos  detineant  et  porri- 
gant ;  sunt  qui  non  usque  ad  Vitium  accedant,  sed  qui  ipsum 
Vitium  ament.  Quomodo  conviviorum  luxuria,  quomodo  ves- 
tium  aegrae  civitatis  indicia  sunt,  sie  orationis  licentia  osten- 
dit  animos  quoque,  a  quibus  verba  exeunt,  procidisse.' 
-'  Caiß.  XI.  Longius  si  progredimur  ad  Hadriani  et  eorum  qui 
huic  successerunt  aetatem,  studia  hominum  ut  laetissime  vigere 
ita  foede  evenire  videmus.  Nara  cum  admodum  sit  laudabile, 
quod  et  rhetorum  scholae  omnibus  locis  cum  in  ceteris  imperii 
provinciis  augentur  tum  maxime  in  Gallia  plures  efflorescunt, 
et  quod  professores  a  civitatibus  praeficiuntur  mercede  publice 
dalÄ  et  quod  omnium  discendi  desiderium,  dum  vel  domes- 
ticis  bellis  vel  externis  hostibus  conflictantur,  magis  accendi 
videtur,  tamen  his,  quae  rerum  laetissimarum  spem  ostendant, 
eventum  ipsum,  sive  incrementa  litterarum  sive  hominum  iu- 
dicia  ad  sanitatem  reducenda  spectas,  non  respondere  magno- 
pere  dolendum  est.  Ac  primum  eloquentia  quoniam  in  iudiciis 
iacet  ac  fere  assentationibus  laudationibusque  vel  natalium  vel 
nuptiarum  vel  regni  initiorum  vel  triumphalium  solemnium 
principum  continetur,  cum  magis  in  dies  Ulis  se  vendere  ac 
venditare,  tum  ipsa  insulsior  ac  ieiunior  esse  incipit.  Philoso- 
phia  autem  ex  studiosis  suis,  qui  quidem  gentiles  essent,  ne- 
minem maiorem  nominare  potest,  quam  L.  Apuleium,  In  poetis 
vero  soll  numerantur  Claudianus  et  Ausonius,  quorum  ille  ut 
temporibus  illis  prope  miraculi  loco  habendus  est.     Historia 

denique  non  modo  non  redit  ad  sanitatem  aut  modica  illa  lu- 
raina,  quibus  uti  consuerat,  persequitur,  sed  ita  depravatur,  ut 
vel  inopia  ac  ieiunitate  attenuata  omnem  sucum  ac  sanguinem 
amittat  suum  vel,  quod  ipsum  illius  aetatis  proprium  a  Graeco- 
rum  litteris  prorsus  abhorret,  in  epitomarum  v^l  summario- 
rum  angustias  corapellatur.  —  Ac  videor  mihi  iis,  quae  hac- 
tenus  exposui,  satis  explanasso,  qua  potissimum  causa  factum 
Sit,  Latinae  litterae  ut  ad  istam  rationem  atque  ad  illa  oratoria 
ornamenta  dicendi  inclinarent:  sed  accedunt  duae  aliae  causae, 
una  extrinsecus  allata,  altera  in  ipsis  litteris  posita,  quarum 
gravitate  illius  vis  prioris  non  mediocriter  adaucta  vel  certe 
adiuta  est;  ad  quas  ipsas  paulisper  animum  advertere  opus  est. 
Cap.  XII.  Tametsi  igitur  cum  Aegyptiis  regnante  iam 
altero  rege  Ptolemaeo  Philadelpho  481  U.  c.  ratio  Romanis  pub- 
lice intercessit,  quae  deinde  nunquam  interrupta  est,  tamen 
id  non  eo  valuit,  ut  etiam  ii,  qui  litteras  colerent,  quodam  cum 
Alexandrinis  commercio  et  usu  coniungerentur:  nam  Athenas 
quidem,  doctissimam  civitatem,  amoenissimasque  Asiae  urbes 
philosophis,  oratoribus,  dicendi  magistris  affluentes  ii  Komani, 
qui  se  doctrina  atque  optimarum  artium  studiis  eruditos 
vellent,  tanquam  Musarum  quaedam  delubra  adire  nunquam 
intermiserunt  et  adibant  etiam  Cicero,  Atticus,  Brutus  et  quis 
non?  Quod  ita  esse  desiit,  postquam  Augusto  imperante  Aegypto 
in  provinciae  formam  redacta,  cum  mercatorum  commercia  utri- 
usque  urbis  frequentari  coepissent,  etiam  docti  illarum  civi- 
tatum  arctius  inter  se  coniuncti  sunt:  quod  quidem  singulari 
fortunae  beneficio  contigit;  ut  Romani  quo  tempore  efflorescere 
eorum  litterae  ipsique  suo  iudicio  stare  coepissent,  eo  ipso 
Alexandrinorum  doctrinam  cognoscerent  animique  iam  iis,  quae 
ab  illis  inventa  et  excogitata  erant,  conciliarentur.  Non  est 
propositi  mei,  ut  quae  multa  huius  rei  indicia  in  litteris  Ro- 
manorum apparent,  investigem  aut  demonstrem:  satis  est  illud 
commemorasse ,  neque  Virgilium  non  multa  ex  Alexandrinis 
duxisse  et  Propertium  Philetae  et  Callimachi  vestigia  perse- 
cutum  esse.  Sed  cum  ille  omnino,  hie  plerumque  certam  ratio- 
nem transferendi  vel  imitandi  modum  adhibeat,  multo  magis 
hoc  oflFendit  in  Silio,  Valerio  Flacco,  Statio,  quod  ad  insitum 

exornandae  orationis  Studium  doctrinae  rationem  afferunt,  qua 
ad  maiorem  in  illö  genere  industriam  intemperantius  abutantur: 
ut  quo  morbo  Graecarum  litterarum  robur  extrema  demum 
senectute  afficitur,  eo  Latinae  velut  robigine  quadam  inficiantur 
efflorescentes, 

Caj).  XIII.  Ceterum  hac  nova  et  adventicia  ratione, 
quam  ingressae  sunt  Eomanorum  litterae,  idem  illud,  quod  in 
Aegypto,  nescio  quo  singulari  casu  et  cum  summo  illarum 
damno  evenire  videmus.  Ut  enim  Alexandreae  Ptolemaei,  ita 
Romae  imperatores  ne  pessimis  quidem  exceptis  cum  in  inanis 
cuiusdam  ac  portentosae  doctrinae  ostentatione  amplectenda 
fovendaque  delectentur,  ipsi  et  auctoritate  et  exemplo  multum 
ad  maturandam  litterarum  perniciem  conferunt.  Tiberius,  Ca- 
ligula,  Claudius,  Nero,  Hadrianus  se  quisque  et  doctum  esse 
vult  et  iactare  doctrinam  in  populo  cupit.  Quorum  unus  ob- 
scurum  illud  Euphorionis  genus  aliorumque  poetarum  Alexan- 
drinorum  imitatur  et  grammaticis  in  percunctando  ex  veterum 
fabulis  rebusque  gestis  ineptissima  ponit;  alter,  ut  quid  dicendo 
possit  ostendat,  eorum,  qui  in  senatu  rei  facti  essent,  defen- 
siones  accusationesque  meditatur;  tertius  laudi  sibi  ducit,  quod 
tres  novas  litteras,  quas  nemo  agnoscit,  veterum  numero  ad- 
diderit;  quartus  tantopere  captus  est  modulatis  Alexandrinorum 
laudationibus,  ut  plures  huius  artis  peritos  Alexandrea  evocet, 
qui  ipsi,  cum  in  scenam  prodierit,  suo  modo  plaudant;  quintus 
denique  band  sane  contemnenda  doctrina  instructus  tamen  Omni- 
bus rebus  quam  sit  Alexandrinorum  ratione  corruptus  ac  quasi 
perditus  ostendit:  ita  vel  cupide  ambitioseque  doctrinae  lau- 
dem  appetit  vel  horride  et  scholasticorum  more  ipsas  litteras 
tractat  vel  avide  ac  vehementer  in  auditoriis  non  minus  quam 
in  regno  principem  se  esse  studet.  Atque  est  etiam  alius  qui- 
dam  isque  laudabilis  mos  ad  comparandos  Aegyptiorum  Ptole- 
maeos  et  Romanorum  imperatores  non  incommodus,  quod  utri- 
que  litterarum  studia  externarum  rerum  adiumentis  augere 
soüti  sunt.  Nam  sicut  illi,  ita  hi  assiduissime  operam  dabant 
vel  bibliothecis  exstruendis  vel  reficiendis  iis,  quae  incendio 
vel  casu  aliquo  dirutae  essent,  vel  museis  discendique  ludis 
aedificandis  vel  ingeniis   omni   modo  ad   virtutem  laudemque 

excitandis  ac  stimulandis:  ut  si  vel  fugientes  litterae  principum 
liberalitate  retineri  vel  labenti  rectae  consuetudini  externoruin 
ope  adminiculorum  occurri  posset,  certe  futurum  fuisse  cre- 
dam,  ut  utriusque  rei  effectae  laudem  pro  sua  vindicarent 
imperatores.  -i?«'^;^  :<^> 

Cap.  XIV.  Sed  illa  ipsa  ratione,  qua  perföctae  sunt  La- 
tinae  litterae,  aliud  aliquid  allatum  est,  quod  ad  habitum  earum 
vel  maxime  pertineret.  Nam  Graecae  quidem  litterae  placido 
sane  ac  prope  molli  gradu  processerant;  qui  cum  Musarum 
ludos  puerili,  ut  ait  vere  et  acute  Horatius,  laetitia  celebra- 
rent  et  quidquid  in  liberalibus  studiis  optimisque  artibus  con- 
secuti  sunt,  id  omne  subsecivis,  ut  dicitur,  operis  conseque- 
rentur,  neque  voluptates,  quas  ex  litteris  perciperent,  festi- 
nantius  aut  affluentius  aliam  ex  alia  hauriebant  et  iis  quae 
aderant  commode  satis  perfrui  poterant.  Quo  factum  est,  ut 
neque  alieno  tempore  critica  nasceretur,  quae  quidem  sero  in 
lucem  prodiit,  qua  vel  scribentium  ingenia  retardarentur  vel 
legentium  iudicia  occuparentur,  neque  timendum  esset,  ne, 
cum  fertiles  quasi  ad  excolendum  campi  quaeque  eo  ducerent 
apertae  viae  abunde  suppeterent,  ad  desertarum  regionum 
sterilitatem  devio  quis  itinere  aberraret.  Longe  aliter  res  se 
habuit  ßomanorum  in  litteris,  quales  descriptas  habemus  ab 
eodem  illo  poeta:  qui  cum  rebus  potissimum  gerendis  intenti 
vel  in  le^bus  ferendis  et  iure  dicundo  vel  in  republica  con- 
stituenda  et  administranda  vel  in  bellis  gerendis  componen- 
disque  et  vires  et  tempus  consumerent,  ea  quae  delectationem 
ingenii  afferunt,  ut  non  quaerebant,  ita  aliquamdiu  non  magni 
aut  nihili  facienda  esse  existimabant.  Itaque  compluribus  se- 
culis  interiectis  tum  denique  litterarum  artiumque  desiderium 
increbrescere  animique  utroque  genere  delectari  coeperunt,  qui 
quidem  semel  excitati  ita  vehementer  commoti  sunt,  ut  una 
omnes  cupiditate  incensi  scribendi  viderentur.  Tum  docti  in- 
doctique  huc  animum  appellere;  in  summa  varietate  litterarum 
bona  cum  malis,  ut  solet,  magis  magisque  confundi;  in  pluri- 
mis  libris  dif&cilior  delectus,  iudicia  in  omnes  partes  distraeta 
infirmiora  fieri.  Ita  litterarum  artiumque  studiis  id,  quod  si 
serius  firmatis  hominum  iudiciis  accidisset,  nihil  aut  non  mul- 

tum  damni  intulisset,  tunc,  cum  maturius  evenisset,  causa  ex- 
stitit,  ut  ipsa  in  peiorem  partem  verterent. 

Cap.  XV.  Atque  cum  hac  re  quam  diximus,  tum  docto- 
rum  inter  se  dissensionibus  ac  discidiis  vehementius  excitata 
sunt  criticorum  studia.  Nam  Latinas  litteras  primo  statim 
ortu  cum  critica  arte  coniunctissimas  fuisse  cum  ex  aliis  tum 
ex  Suetonio  constat.  Etenim  Uli  ipsi  grammatici,  qui  primum 
Romae  exstiterunt,  sua  auctoritate  eflfecerunt,  ut  ii,  qui  litteris 
operam  darent,  critica  praecipue  et  grammatica  consectarentur: 
ut  mirum  non  sit,  si  Romani  ii,  qui  Augusti  aetate  fuerunt, 
institutam  rationem  amplcxi  ac  persecuti  criticam  ad  suae  aetatis 
studia  quaeque  in  hoc  genere  nova  proferrentur  transferendam 
adhibendamque  putarunt,  ac  si  non  modo  Horatii  temporibus, 
id  quod  ex  iis  apparet,  quae  in  hanc  rem  frequenter  comme- 
morat,  urbs  criticorum  multitudine  refertissima  fuit,  sed  etiam, 
cum  luvenalis  esset,  illo  quasi  furore  captae  ipsae  feminae 
tenebantur.  Sed  hac  ipsa  in  re,  quod  celerrime  optimae  artes 
magis  ad  iudicandi  calliditatem  quam  ad  legendi  delectationem 
revocatae  sunt,  quodque  magna  criticorum  vis  undique  prove- 
niebat,  qui  neque  omnes  ita  ut  Maecius  Tarpa  in  eo  quod  pro- 
fitebantur  excellerent  et  vero  tum  lepida  et  concinna  amplis 
et  pulcris,  tum  docta  et  recondita  nudis  et  apertis,  tum  prisca 
et  vetusta  recentibus  ac  politioribus  anteponerent,  aliquid  etiam 
momeati  inesse  apparet,  quod  in  aestimandis  Romanorum  lit- 
teris earumque  a  Graecis  diverso  cursu  iudicando  non  omitti 
debeat:  quoniam  quidem  magis  secundum  uaturam  est,  artem 
per  se  ipsam  excoli  suisque  incrementis  adolescere  criticae- 
que  ab  illa,  non  ipsi  a  critica  lumen  accedere. 

Ex  epistolä  ß.  0.  Miebuhrii  ad  adolesceotem  data,  qui 
antiquitatis  stiidia  amplexurus  erat. 


Cap.  I.  Cum  ex  optimae  matris  tuae  litteris  ad  me  datis 
cognovissein,  inclinare  te  certa  aniini  voluntate  ad  antiquitÄtis 
studia,  gaudeie  me  ei  significavi  ipsamque  et  patrem  tuura  ro- 
gavi,  caverent,  ne  istam  volimtatis  rationem  aliis  vitae  consiliis 
proponendis  turbare  aut  impedire  vellent.  Ita  tum  ei  dixisse  mihi 
videor,  quoniam  antiquitatis  Studium  ad  ceteras  omnes  artes 
aditum  aperiret,  eum,  qui  id  in  schola  diligentissime  coleret 
tanquam  aetatem  in  eo  esset  consumpturus,  cuicunque  se  disci- 
plinae  in  academia  daturus  esset,  optime  institui  ac  praeparari. 
Ac  mihi  quidem  tam  carum  illud  est,  ut  praesertim  te  con- 
iunctissimum  mecum  amicitiae  et  affinitatis  vinculis  malim  in 
nullo  alio  vitae  genere  versari,  quam  in  hoc,  quo  nuUum  est 
quod  aut  plus  habeat  iucunditatis  ac  laetitiae  aut  quod  officio- 
rum  genere  et  functione  tranquillitatem  animi  mentisque  melius 
tueatur:  quo  ego  relicto  deinde  ad  turbulentioris  vitae,  quae 
haud  scio,  an  ne  senescente  quidem  aetate  ad  diuturnam  quie- 
tem  perventura  sit,  negotia  laboresque  me  transtulisse  quoties 
cum  summo  dolore  meo  conquestus  sum!  Imprimisque  ludi- 
magistri  munus  prorsus  honestum  esse  existimo,  quod  licet  non 
ita  excellens  atque  eximium  sit,  ut  non  iucommodis  quibusdam 
suis  implicatum  teneatur,  tamen  ingenuo  homini  nuUum  videtur 
felicius  vitae  geuus  suscipi  posse.    Quod  utinam  mihimet  a  me 

ipso  olim  propositum  semper  sequi  licuisset:  nunc,  cum  magni- 
tudine  negotiorum,  in  quibus  oecupatam  vitam  habui,  desue- 
factus  Uli  non  iam  idoneum  me  esse  sentiam,  tarnen  cui  tam 
vere  atque  ex  animo  velim,  quam  tibi,  eum  non  similiter  a  se 
discedere  neque  a  minoris  muneris,  in  quo  ipse  adolescentiam 
egi,  tranquillitate  securitateque  avocare  animum  cupio. 

Cap.  IL  Itaque  cum  ex  matris  tuae  litteris  intellexissem, 
velle  te  scripti  aliquid  ad  me  mittere,  quod  et  studii  tui  ac 
diligentiae  testimonium  esset  et  me  quantum  profecisses  in 
litteris  doceret,  auctor  ei  fui  ut  adhortatione  te  mea  incitaret, 
non  solum  ut  hoc  documento  tu  tuique  intelligeretis,  quam  ego 
tui  Studiosus  essem,  sed  etiam  quod  in  ipsis  istis  antiquitatis 
studiis  optime  mihi  perspexisse  videbar,  et  quis  finis  eorum 
esset  et  quibus  rationibus  vel  perveniri  ad  eum  vel  aberrari 
posset,  ut  et  eum,  cui  rectam  viam  ingredi  contigisset,  initam 
ne  relinqueret  confirmare,  et  qui  aberrare  cum  suo  periculo 
videretur,  gravissimis  rationibus  revocare  et  quo,  nisi  flecteret, 
deventurus  esset  commonefacere  possem.  Nam  ego  quidem 
fere  nullo  duce  et  magistro  aut  etiam  neglectis  monitis  eorum, 
qui  cum  exemplo  et  auctoritate  praeire  possent,  lenius  admo- 
nuisse  satis  habuerunt,  ita  perrexi,  saepe  ut  per  summas  as- 
peritates  nitendum  esset.  Quod  dei  propitii  providerunt  ne 
ita  male  mihi  eveniret,  ut  aut  aberrarem  a  proposito  aut  in 
viam,  a  qua  declinassem,  ne  redirem:  quae  quidem  si  mihi 
monstrata  esset  ab  aliquo,  propius  profecto  et  cum  minore  do- 
lore meo  ad  id,  quo  tendebam,  accessissem.  Quod  cum  in- 
telligam  illud  a  plerisque  non  factum  esse  propterea,  quod  vel 
pudori  meo  parcendum  putarent,  vel  quod  nonnullis  molestum 
nimis  videretur,  ad  contumacis  pueri  —  sie  euira  est  illa  aetas 
—  mentem  intelligentiamque  se  accommodare;  cumque  facile 
fastidivissem  quodcumque  mihi  consilii  impertitum  esset  a  vo- 
luntate  mea  alienum,  tamen  id,  si  a  prudenti  datum  esset,  non 
modo  non  sprevissem,  sed  datum  esse,  etiamsi  animum  acer- 
bissime  vulnerasset,  etiamnunc  vehementer  gauderem.  Tibi 
vero  libentissime  dico,  ut  res  est,  commentationem  tuam  egre- 
gium  esse  diligentiae  tuae  documentum,  ex  quo  iucundissimum 
mihi  fuerit  cognoscere  quantum  tu  his  sex  annis,  cum  proxime 

una  faimns,  et  stiulio  eit  «Loetrina  p«)fecisaes.  QuodouajL 
videam  te  iiL  vetaribus  scriptis  yoltttatum  esse  studiose  ac 
düigeiiter,  tarnen^  iit  apei-te  dicom  qiu>d  :seatiö,  hoc  prknum: 
te  admonübuiB  Yelim,  ut  latinam  dictionem  tuam  excutias  tibiqae 
in  hoc  genexe  aliquid  deesse  intelligäs.  OmittOj  quaedfun  & 
te  peccata:  fiesse  in.  grammaticam:  in  quo  gener». nihil  plane  dis- 
sentio  a  Spaldingü,  viri,  dum  vivus  fuit,  mihi  amicissimi,  sen- 
tentia,  qui  haec  onmium  minime  moleste  üßrehat,  modo  id.no> 
tando  effieeret,  ut  paulatim  abolerentur;  sed  illa  graviora  sunt, 
quod  saepius  in  verborum  continuatione  sententiarumque  ab- 
solutione  haeres,  quod  verbis  uteris  non  proprio. demonstran* 
tibus  ea,  quae  declarari  vis,  quod  orationis  genere  inflatus  es 
neque  uno,  ut  aiunt,  tenorie  in  dicendo  fluis,  denique  quod 
trauslationes  non  recte  ac  ratione  sumis.  üi  ..i  i:.i*i:  ;  ;.;  i\i<^.. 
i,  Cap.  III.  Ac  primum  non  ita  recto  uteris  dicendi  genere, 
ut  quod  mente  et  cogitatione  plane  perceperis,  simpliciter  sum- 
misseque  explices.  Te  quidem  copiose  non  posse  numeroseque 
dicere,  non  est  reprehendendum;  quod  quamquam  fuerunt 
praesertim  superioribus  aetatibus,  qui  excelienti  ingenio  ac  na- 
tura ducti  in  ea  aetate,  qua  tu  es,  efficerent  ac  consequeren^ 
tur,  tarnen,  ut  consuetudo  fert,  ne  pofces  quidem  ita  esse  per- 
fectus,  quoniam  copia  ac  summa  vis  dicendi  in  perfectione 
animi  est,  quam  affert  progressio  discendi  humanitatisque  abr 
solutio.  Sed  quod  semper  et  potes  et  debes,  hoc  est,  ne  quid 
maius  studeas  videri,  quam  es,  atque  ut  recte  simpliciterque 
et  sentias  et  dicas.  Itaque  hoc  te  utilissimum  admoneo,  :quod 
quaeso  in  bonam  partem  accipias,  ut,  si  Latine  commentecis, 
quae  dicturus  sis ,  ea  et  quam  possis  planissime  mente  com- 
plectare  et  simplicissime  verbis  efferas.  Atque  etiam  senten- 
tiarum  ad  numerum  conclusionem,  qualis  est  nobilissimorum 
scriptorum,  diligenter  cognosces  eamque  interdum  imitando 
exprimere  studebis,  cum  ita  vertes  singula,  ut  laxatis  continna- 
tionum  nodis,  ubi  ad  retrovertendura  accesseris,  sententias  in 
quadrum  redigas:  ad  quam  exercitationem  ne  opus  quidem  tibi 
erit  magistri  institutio.  In  scribendo  autem  cum  summa  dilir/ 
gentia  exquires,  num  eorum,  quae  dices,  unus  idemque  coior 
Sit:  in  quo  nihil  refert,  utrum  Livium  vel  Ciceronem  an  Taci-n 

iXLta  ^vel  iQuintiliaimia;  aequare^  modo  linam  aJiqaaiD  aetatem 
eligas  istainqae  defagias  variBtatem,  quae  iverq  phiblogo  non 
minus  odiosa  est,  quam  si  quis. Germanice  loquens  secali  decimi 
sexti  et  duodevieesimi  genera  confundat  Denique  illud  est 
idonsequeBdum,  ut  et  sententias  recte  inter  se  connectere  scias: 
qua  afte  si  quid  caret,  quod  fertur  latimim  esse,  legentium 
animi  enecantur:  et  vero  ut  in  translationum  usa  reHgiosissi- 
imua  sis,  in  quibus  quod  noü  plane  incorruptum  sit,  ferri  ne- 
queat:  quo  ipso  fit,  ut  qui  latine  scribat,  bene  scribere  omaino 
öptime  discat.  :  cil^juic.  .Jiij>i.L*  üjjJiüuxo  iilli  uü  lu-iiiiip  vs:iS[i 
Jiiy'io'jijj  iiujjiii:-^.;  i7!i.ij,  Ij/  üliiqoq  uf/riou  Lv   iiin-j   .i!  ;:!!•;;  ji) 

ij/  liiö«^*  LT.  :Prooemium  secundi  libri  Ciceronis  de  Officiis  in 
eo'  versatur,  ut  philosophiae  Studium  tale  esse  demonstret,  quod 
-omnium  laude  et  approbatione  dignissimum  esse  iudicetur: 
-quod  sane  eiusmodi  est,  ut  iis,  qui  Ciceroni  legeudo  opexam 
-dant,  «t  per.  se  mirum  videri  debeat  et,  cum  tot  iocis  idem 
-repetitum  esse  Tideant,  postcemo  odiosum  ac  molestum  fi^t. 
Nöbis  enim,  cum  nemo  sit  nostrum,  qui  germanae  pbilosö- 
l)hiae  vel  digfiitatem  suam  esse  vel  operam  in  ea  collocare 
ietiion  summis  in  republica  viris  honeste  licere  neget,  profecto 
^uod  illud  tarn  saepe  excusandum  putat  Cicero  supervaca- 
üelim^  videtur.  .Nam  quod  ita  ea  iere  demonstrare  aggre- 
ddtur,  quae  nemo  non  credit,  nihil  in  eam  rem  potest  afferre, 
quod  non. omuibus  saus  cognitum  sit:  quo  fit,  ut  saepe  ver- 
feosior  ac  putidiusculus  videatur.  Sed  illud  sane  in  Jiac  causa 
iarc  quaerepdum  est,  quomodo  factum  sit,  utexcusationeiUi 

oranino  opus  esse  videretur  utque  in  populo  nee  rationis  nee 
eruditionis  experti,  quales  erant  illis  temporibus  Romani,  ea 
valeret  opinio,  ut  et  scientiam,  quae  ex  litteris  hauriretur,  et 
Studium,  quod  in  illa  vel  comparanda  vel  divulganda  poneretur, 
non  modo  nobilem  hominem,  sed  ne  bonum  quidem  civem 
decere  arbitrarentur.  Hanc  enim  fuisse  opinionem  inter  Ro- 
manos praeter  illam  Ciceronis  defensionem  etiam  alia  res  do- 
cumento  est.  Postquam  enim  Graeciae  et  litterae  et  doeti 
homines  Romam  advenerunt,  summi  huius  civitatis  viri  litterarum, 
quae  quidem  ab  illis  excultae  essent,  studiis  ita  se  dederant, 
ut  tarnen,  cum  vel  coram  populo  vel  apud  senatum  dicerent, 
philosophiae  atque  Graecarum  litterarum  scientiam  de  in- 
dustria  dissimularent,  ut  prudentia  eorum  vel  a  natura  atque 
ingenio  profecta  vel  ex  ea  disciplina,  quam  a  maioribus  acce- 
pissent,  ducta  putaretur.  Quod  si  tamen  apud  populum  in- 
crebuerat  esse  etiam  alia,  unde  illi  sua  sumerent,  omni  modo 
eam  opinionem  vel  refutare  vel  excusare  conati  sunt. 

Cap.  IL  Est  autepi  haec  res  prope  singularis  exempli. 
Nam  ceteri  Europae  populi,  postquam  in  studiis  liberalibus 
et  litteris  versari  coeperunt,  ita  semper  inter  se  contenderunt 
de  doctrinae  laude,  ut  nuUus  eorum  suis  civibus  quod  in  illa 
excellerent  crimini  dandum  esse  iudicaret.  Quod  enim  media 
aetate,  quae  dicitur,  a  nobilitate  contempta  est  doctrina  vel 
hodie  contemnitur  quibusdam  locis,  valde  dissimile  est:  hoc 
enim  erat  ignorantiae,  Ipsi  enim  illi,  qui  philosophiam  de- 
spiciebant,  dicendi  quoque  artem  et  scientiam  iuris  despicie- 
bant,  atque  cum  nihil  nossent  nisi  corporis  et  armorum  exer- 
citationes,  aspernandis  legendi  commentandique  studiis  homini- 
busque,  qui  in  eis  versabantur,  despiciendis  contemnere  lit- 
teras  potius  quam  condemnare  videbantur.  Apud  Romanos 
autem  eloquentia  quidem  et  iuris  scientia  cum  universi  populi 
honore  tum  summorum  virorum  studiis  ita  florebat,  ut  hac 
vel  scientia  vel  facultate  via  muniretur  ad  dignitatem  et  ho- 
nores  non  minus,  quam  fortitudine  bellica.  Hi  igitur  quod 
philosophiae,  quae  proprie  dicitur,  quae  quidem  illis  tempori- 
bus a  doctrina  atque  litteris  non  disiuncta  habebatur,  Studium 
minime  probarunt.  fecisse  id  putandi  sunt,  non  quo  ab  omni 

studio  mentisque  agitatione  abhorrerent,  sed  quod  de  hoc  uno 
genere  male  opinabantur  atque  id  non  tarn  contemnendum  quam 
perniciosum  esse  existimabant. 

Cap.  III.  Atque  huius  tarn  mirabilis  rei  causas  si  quae- 
rimus,  prima  ac  non  levissima  haec  videtur,  quod  se  suaque 
Eomani  prae  aliis  gentibus  nimis  admirati  sunt.  Qui  cum  eo 
tempore,  quo  Graecarum  litterarum  cognitione  primum  imbuti 
sunt,  plurimarum  iara  terrarum  imperium  obtinerent  atque  et 
civili  prudentia  et  rei  militaris  peritia  multo  cum  ceteris 
Omnibus  populis  tum  etiam  Graecis  antecellerent ,  fieri  non 
potuit,  quin  vulgo  Eomanorum,  cum  illis  nullius  rei  laudem 
concedendam  putaret,  ea  prudentia,  quae  Graecis  vel  litteris 
vel  doctoribus  perciperetur,  odio  atque  invidiae  esset,  eaque 
carere  tanto  facilius  sibi  viderentur,  quod  maiores  sui  rüdes 
illius  ignarique  fuissent.  Itaque  si  quis  clarus  vir  Graecis 
uteretur  praeceptoribus,  ii,  qui  prae  suae  gentis  moribus  et 
institutis  omnia  despiciebant,  et  Romani  nominis  auctoritatem 
imminui  et  domesticae  sapientiae  sanctitatem  pollui  putabant. 
Altera  causa  haec  est,  quod  multi  et  sapientes  Romani  ea 
tradi  ista  doctrina  vulgarique  opinabantur,  quae  cum  moribus 
omnino  tum  sacris  et  civilibus  institutis  obstare  atque  oflBcere 
viderentur:  nimirum  litterae  cum  artibus,  artes  cum  luxuria, 
luxuria  cum  corruptis  moribus  coniuncta  esse  videbatur.  Atque 
cum  Graeci  ipsi  iis  temporibus,  quibus  litteras  illas  Romam 
importarunt,  non  iam  neque  in  publicis  rebus  suis  neque  in 
privata  consuetudine  virtute  praestarent,  Romani,  quoniam 
eos,  qui  se  illarum  magistros  profiterentur,  flagitiorum  accu- 
sari  videbant,  has  ipsas  damnum  inferre  moribus  suspicati 
sunt.  Omninoque  ii,  qui  antiquitati  vehementius  dediti  erant, 
hoc  sibi  persuaserant,  si  quis  alia  cognosset,  quae  maiorem 
haberent  ingenii  oblectationem ,  eum  non  iam  satis  temporis 
ac  studii  vel  in  legibus  perdiscendis  vel  in  armis  tractandis  vel 
in  republica  domi  militiaeque  gerenda  esse  coUocaturum. 

Cap.  IV.  Denique  cum  in  libera  republica  quiquid  laude 
aliqua  insigne  est  atque  excellit,  in  odium  vocari  soleat,  tum 
illa  multarum  litterarum  laus,  quae  quidem  paucorum  esset, 
a  multitudine  eorum,  quibus  deerat,  moleste  ferebatur  prop- 

terea,  ^tiod  is  se  praeponere  veüe  civibns  videbatur,  qmijnde 
scieatiam  peteret,  quo  noa  ceteris  quoque  aditu8  pat^riet^: 
Quare  cum  in  civilibus  rebus  eorum,  qui  id  agerent^  ut  uw«-] 
teod  intgeniumque  exacuerent,  magis  fugiendae  Yidßrentur 
insidiae  ac  fraudes,  ei,  qui  in  iudiciis  vel  coram  populo  4kir' 
turus  erat,  quo  orationi  fidem  faceret,  imprimi&  boc  eratefiici«-^ 
endum,  ut  ii,  qui  audirent,  et  prudentia  eum  parem  ipsis  s^ 
haber«  atque  ea,  quae  afferret,  a  consuetudine  communis  aenr 
suB  iisque  rationibus,  quas  a  maioribus  traditas  hä])erent,  dncta 
existimarent  neque  quidquam  causae  esse  intelligerent ,  quod 
argutias  caverent  eius,  cuius  nullum  esset  singulare  artificium 
iis,  quae  diceret,  speciem  quandam   veritatis   ac   fucum  adr. 

Cop.  /.  In  embolio  illo  Thersitae ,  quod  est  in  niadeau; 
inclusum,  duo  nostri  clarissimi  scriptores  ita  versati  sunt,  njL. 
neuter  eorum,  ad  quas  illud  rationes  revocandum  esset,  satie 
perspexisse  atque  in  eo  defendendo  magis,  quid  ipsi  acumine 
iügenii  valerent,  quam  quid  in  illo  laudis  esset,  demonstrassQ 
videantur.  Ac  Lessingiug  quidem  in  eo  libro,  qui  Laocoon  inrr^ 
scribitux,  cum  hanc  quaestionem  instituisset,  quomodo  Home-> 
rus  quod  in  pu}chritudine  hominum  commemoranda  nunquam 
feqisset,  id  admisisset  in  deformitatis  mentione,  ut  eins  singulas 
partes  describeret  ac  depingeret,  ita  de  boc  argumento  respQÄH 
dit,  ut  cum  deformitatem  partem  ridieuli  esse  docieret,  tum  istam 
foedi  ac  maledici  militis   descriptionem  ad  risum   mayendum 

compiäFatarB  e&s6  existimaret  Quod,  quamtiä  röCte  otnmno  se 
habeat  deformitatem  cum  risu  coniunctam  esse,  abesse  a  vero 
mihi  videtur.  Illud  Herderi  probabilius  et  ab  Homeri  consue- 
tudiiie  minus  abhorrens,  qui  negat  id  agere  poetam,  ut  ridi- 
culum  videatur  Thersitae  Ingenium,  sed  contemptum  hominem 
atque  abiectom  eundemque  deformem  induci.  Quamquam  idem 
in  fraudem  impellit  legentium  animos,  quod  tufpem  istum 
arbitratur  eum  esse,  qui  universi  Graecorum  vulgi  personam 
sustinens  quod  sui  similes  in  exercitu  animis  agitent,  id  omne 
edisserat.  Sunt  autem  disputata  haec  ab  Herdero  contra 
Klotzii  sententiam,  cui  emboliura  hoc  omnino  reiciendum  vide- 
batur»  quod  neque  loco  positum  esset  et  ab  dignitate  heroi 
carminis  abhorreret.  Quorum  quidem  posteriori  argumento 
facile  occurri  poterat:  nam  si  non  inutiliter  additus  est  male* 
dicus  iste  et  cum  ceteris  rebus,  quae  aguntur,  necessitate 
quadam  continetur,  de  rfdiculis  eins  moribus  epicique  carminis 
dignitate  facile  possumus  esse  securi. 

Cap.  IL  lam  si  locum  hunc,  qui  est  de  Thersita,  per 
se  ipsum  spectamua  ac  talem  esse  censemus,  qui  in  descrip- 
tione  hominis  improbi  ac  maledici  versetur,  eum  profecto  omni 
laude  dignum  esse  negari  non  potest:  ita  homo  iste  paucorum 
versuum  paucis  notis  ac  lineamentis  perfecte  pingitur  planeque 
exprimitur,  ut  totus  inde  a  primo  adventu  suo  usque  ad  eum 
finem,  dum  Ulixi  verberibus  caesus  tergum  inflectit,  omni  tem- 
pore contemnendus  esse  videatur.  Quod  cum  ne  nostris  qui- 
dem sensibus  alienum  videatur  animi  pravitatem  deformitate 
corporis  effingere  et  ante  oculos  ponere,  in  quo  innumerabiles 
poetas  Homeri  exemplum  secutos  esse  videmus,  tum  id  Homeri 
aetate  etiam  maiorem  ad  animos  vim  afferret  necesse  erat. 
Apud  quos  enim  in  perfecti  corporis  forma  membrorumque  ae- 
qualitate  virtus  posita  putatur,  debilitatem  deformitatemque 
contemni  ab  omnibus  consentaneum  est.  Atque  est  iste  clau- 
dus,  iste  calvo  et  cacuminato  capite  ac  gibbus  homo  idem  lo- 
quax  et  maledicus  utque  Optimum  quemque  militum  odio  per- 
sequens ,  ita  ipse  bis  maxime  invisus.  Ac  ne  decepti  audacia, 
qua  fi-etus  ipsum  ducem  agminum  invadit,  quandam  eius  for- 
titudinem  animi  admiraremur,  mox  eum  ita  affectum  videmus, 

ut  species  illa  dilabatur  atque  corruat.  Ab  Ulixe  enim  et 
verbis  acerbissime  castigatus  et  verberibus  mulcatus  ita  haec 
patienter  ac  non  repugnanter  accipit,  ut  tergo  inflexo  ploratum 
edat.  Hoc  denique  addito  lineamento  perfecta  imago  est,  cui 
insuper  militum  plausus,  quo  quasi  quidam  fabulae  chorus  factum 
id  ab  Ulixe  comprobant,  concinnitatis  velut  cumulus  accedit. 

Cap.  HL  lam  vero  etsi  embolium  hoc  per  se  spectatum 
perfectae  notationis  laude  atque  admiratione  non  indignum  esse 
intelligimus,  epicus  tarnen  poeta  ita  ex  dimidia  tantum  parte 
excusatus  est:  qui  tum  denique  plane  excusatus  erit,  cum  de- 
monstrari  potuerit,  esse  illud  non  modo  non  supervacaneura 
et  separatum  ab  reliquis,  sed  etiam  cum  rebus  ipsis,  quae 
aguntur,  coniunctum  atque  ad  actionis  progressum  accommoda- 
tum.  Quod  priusquam  aggrediar,  movet  me  auctoritas  eins, 
qui  novissime  Iliadem  interpretatus  est,  ut  hoc  praefulciam  ac 
praemuniam.  Is  enim  hunc  locum,  qui  a  recentioribus  criticis 
gravissime  exagitatus  sit,  ab  Homero,  qui  quidem  res  gestas 
versibus  persecutus  sit,  si  ad  fidem  ac  veritatem  ea  quae  facta 
erant  narrare  vellet,  omitti  debuisse  negat.  Quid?  non  de- 
buisse  omitti  ne  si  inutilis  quidem  esset  ac  tam  ab  ipsa  re 
alienus,  quam  visus  estKlotzio?  Proinde  quasi"  debuerit  poeta, 
dummodo  res  singulas  diligenter  memoriae  traderet,  contra 
legem  artis  peccare.  Enimvero  ista  ratione  neque  Homerum 
neque  ullum  poetam  defendi  oportet.  Itaque  nobis,  ut  aliam 
viam  ac  rationem  experiamur,  consideraudum  iam  erit,  quomodo 
res,  quae  aguntur,  inter  se  aptae  connexaeque  sint. 

Cap.  IV.  lupiter  postquam  digresso  ab  exercitu  Achille 
Thetidi  promisit  illatam  filio  iniuriam  sese  ulturum,  somnium 
mittit  Agamemnoni,  cuius  ille  fraude  deceptus  ad  pugnandura 
excitaretur.  Obsecutus  adhortationi  dum  animos  voluntates- 
que  militum  tentare  instituit,  iratura  se  simulans,  quod  tam 
diu  belli  moles  flagret,  spernensque  ad  speciem  eins  conficiendi 
laudem  reditum  parare  exercitum  iubet.  Quod  quidem  multo 
secus  evenit  ac  speraverat.  Omissa  enim  huius  tam  turpis  re- 
ditus  ignominia  effusa  multitudo  ad  naves  ruit  iussum,  quod 
sibi  optatum  acciderat,  exsecutura.  Qua  re  perterritus  ülixes 
Minervae  monitu  turbae  fluctibus    se  immiscet:  blandiri  aliis, 

alios  increpare:  postremo  obscure  iaciendo,  nescire  illos  sibi 
videri,  quae  sit  vera  imperatoris  sententia,  in  contionem  rursus 
compellit,  in  qua  ad  sanitatem  perducti  nimirum  hoc  ipsum 
audiant,  pro  sperato  reditu  bellum  esse  redintegrandum.  Hie 
quaeso,  quo  tu  illos  animo  putas  hoc  tarn  diversum  iussum  la- 
turos  esse?  An  credibile  est  Ulixis  reprehensione  exsultantes 
laetitia  animos  ita  fractos  esse  atque  concidisse,  ut  non  modo 
non  repugnantes  novo  mandato  obediant,  sed  etiam  libenter 
se  revocari  ad  proelium  patiantur? 

Cap.  V.  His  ita  dubiis  rebus  interponitur  Thersites  ille 
seditiosas  voces  et  convicia  iaciens  et  ob  id  castigatus.  Sed 
mittamus  hunc  paulisper  tanquam,  ut  plerique  arbitrantur,  or- 
nandi  causa  additum  ac  talera,  qui  salvo  rerum  ordine  facile 
omitti  possit.  Kepressa  igitur  Thersitae  vociferatione  ülixes 
ad  concionandum  progressus  postquam  memoravit,  quid  repen- 
tinus discessus  ignominiae  habiturus  esset,  longiore  oratiöne  de 
prodigiis  vatumque  responsis  admonet,  quibus  post  decimum 
annum  expugnatum  iri  hostium  urbem  promissum  sit.  Addit 
adhuc  omnia  exitum  habuisse:  manendum  igitur  esse,  dum  ad 
summum  perventum  Priamique  urbs  expugnata  sit.  Quae 
cum  dixisset  ille,  tanta  Argivorum  laetitia  exorta  est,  ut  plau- 
dentium  clamoribus  naves  undique  resonarent  Post  hunc 
Nestor  dicere  exorsus  postquam  gravissima  admonitione  expro- 
bravit  et  foedera  facta  et  fidem  jureiurando  adstrictam  iam 
ad  irritum  casura,  hortatus  ut  quam  primum  milites  in  pug- 
nam  reducantur,  extrema  oratiöne  proponit,  quomodo  optime 
acies  instrui  bellumque  administrari  possit.  Quod  ubi  assensu 
suo  comprobavit  Agamemnon,  iussus  exercitus  se  ad  pugnan- 
dum  parare  pro  se  quisque  id  exsecuturi  castra  et  tentoria 
rapido  cursu  repetunt.  .  '  . 

Cap.  VI.  Iam  vero  quamquam  negari  non  potest  ea,  quae 
sint  allata  in  contionibus  ab  Ulixe  et  Nestore,  magni  esse  mo- 
menti,  tarnen  quoniam  et  prodigium,  quo  ille  nititur,  longo 
tempore  ante  visum  est,  et  sacramentis,  de  quibus  hie  admo- 
net, principes  solum,  non  populus  adstrictus  tenetur  eaque 
tempore  etiam  remotiora  sunt,  certe  haec  omnia  eiusmodi  sunt, 
ut  nihil  probent  ac  demonstrent  nisi  esse  necessitatem  quan- 

dam  iiopositam  in  praesens  remanendi.  Haec  autem  necessitas 
officii,  quamvis  magnam  auctoritatem  honestatis  afferat,  tantum 
tarnen  abest^  ut  laeti  aliquid  ac  iucundi  habeat,  ut,  si  spei  lae- 
tissimae  succedit,  quemadmodum  nunc  fit,  etiam  onerl  ac  trisr 
titiae  Sit.  Quare  exspectari  potest  exercitum,  ut  ira  incensuß 
in  alteram  contionem  convenerat,  ita  fractis  ac  demissis  aaimis, 
si  in  ea  rationum  modo  pondera  et  iussa  audivisset,  ad  naves 
reditunim  esse.  Quod  contra  videmus  milites  necessitatis  ra- 
tionibus  parere  non  coactos,  sed  laetos :  adeo  mutati  animi  sunt, 
ut  et  Ulixis  orationem  plausu  prosequantur  et  ducis  iussum 
non  modo  efßciant,  sed  etiam  alacritate  et  clamoribus  excipiant. 

Ca^.  VII.  Nobis  igitur,  ut  tarn  subito  militum  Converter 
rentur  animi,  illo  loco,  quem  antea  praetermisimus,  videtur 
effectum  esse.  Etenim  Thersites  eo  ipso  tempore  progressus, 
quo  non  sane  miti  adhortatione  Ulixis  ad  contionem  iterandam 
compelluntur  milites,  cum  ex  quadam  voce  illius  plenam  invidiae 
suspicionem  duxisset,  iccirco  Agamemnonem  tentasse  militum 
animos,  ut  haberet,  cur  et  in  illos  animadverteret  et  ipse  suam 
avaritiam  expleret,  ad  eam  procedit  audaciam^  ut  maledictis  et 
conviciis  ducem  exercitus  increpet,  se  suasque  res  gestas  iactans 
ceteros,  quod  isti  duci  parere  velint,  iguaviae  et  timiditatis 
accuset,  denique  ut  adhortetur,  id  quod  tanta  tristitia  militum 
facile  impetratu  videtur,  ut  hoc  derelicto  duce  suis  auspicüs  do- 
mum  revertantur. 

Cap.  VIII.  lam  qualis  hie,  cum  prünum  ad  dieeiidum 
progreditur,  informatus  sit  ab  Homero,  supra  cognovimus:  est 
enim  videlicet  totius  exercitus  et  corpore  turpissimus  et  animo 
abiectissimüs  atque  omnibus,  nobilibus  ignobilibus,  pariter  in- 
Visus.  Hinc  igitur  maxime  mihi  videtur  repetendum  esse,  ut 
militum  animi  impulsi  conversique  sint:  quod  quäle  esset,  nisi 
iste  contemptus  homo  arrogantius  se  interposuisset,  vix  satis 
intelligi  posse  videretur.  Nunc  et  ipsius  dicentis  habitus  ac 
figura  et  quae  quisque  de  eo  vel  re  comperta  haJbet  vel  animo 
sentit,  eiusmodi  sunt,  ut  et  orationi  eius  auctoritas  desit  et  qui« 
bus  alioqui  concitata  seditio  esset,  ea,  quia  dicta  factaque  sunt 
ab  Tbersita,  a  cuius  quidem  partibus  nemo  stare  velit,  fraeta 
et  debilitata  concidant.  Atque  non  modo  nihil  movet  quod  ille 

suadet,  sed  etiam  contrarium  efficit  eius,  quod  voluerat.  Nam 
et  ipse,  cum  antea  iam  invisus  contemptusque  esset,  nunc  non 
solum  eo,  quod  summa  aadacia-  g^  «f  m  principibus  exercitus 
exaequat,  risum  et  fastiäium' movet,  "sed  etiam  quod  turpiter 
castigatus  hanc  ignominiam  jnulieljn  flßtuöxcipit,  prorsus  con- 
temptus  ac  nullo  nümerö  tirfetur :  '  pVincipum  autem,  quibus 
renisus  est,  maximeque  Ulixis,  a  quo  castigatus  erat,  auctoritas 
hac  ipsa  re  convalescit.  Haec  omnia  igitur  eo  valent,  ut  irati 
iQili^uiBL.  a^imi;  sedentur  ,^c  leniantur:;  in  quibus  quod  antea  ac- 
pejjsum  erat;  redeugdi  desiderium,  nunc  ita  defervescit  ac  con- 
Stidit,  ,utid  invitis  principibus  explere,  postquam  ab  homine 
^i^mina  ignominia  affecto  ac  foedissimo  commendatum  sit,  ut 
est,  mpbiljö  yulgus,  inhonestum  esse  ducat.  Itaque  commutati 
animi  üs  ipsis  rationibu«,  quibus  a  proxime  dicentium  co^s^ü@ 
dj^jjerrebantur,  bis,  antequam  dicant,  conciliantur.  -  ,  -, 
,..:.\,Cß^..IX.^  Quod  igitur  hac  disputp-tione  eflfectum  est,  con- 
trarium esse  apparet  eius,  quod  sibi  invenisse  visus  est  Eöp- 
penius.,  Mil^i  quidem  iis,  quae  de  Thersita  narrantur,  videtur 
res, .quae  maxime  agitur,  ac  pugnae  suscipiendae  consilium 
magnopere  adiuvari,  illi  non  leve  huic  rei  impedimentum  afferri: 
quod  impedimentum  cum  in  voluntate  Thersitae  et  consilio  po- 
situm  Sit,  id  autem  quod  voluit  ille  aliter  eveniat  ac  sperave- 
rati  hac  rerum  repugnantia  emboUum  ipsum  maxime  et  com- 
mendari  et  de.fendi  existimo.  Iam  utrum  reapse  res  ita  acci- 
derit,  an  excogitata  sit  poetae  ingenio,  nihil  referre  puto:  si 
revera  accidit,  in  rem  suam  poeta  prudenter  convertit;  sin  mi- 
nus, ad' eor  um  quae  geruntur  contiuuationem  seriemque  optime 
inventa  est,  ut  utroque  modo  officio  poeta  cumulatissime  satis- 
feci«se  putandus  sit     M.\'!:t.!  -\h^'-v '  >h:-'\-.'^.\\  ■■■.■.::    ••   '• 

Mater.  X. 
De  PlatoDJs  Critone. 

Oop.  Z  Fr.  Astius  in  eo  libro,  qui  inscriptus  est  de  Pia- 
tonis vita  et  scriptis,  qui  über  iis,  qui  primum  ingressuri  sunt 
Platonis  lectionem,  non  sane  contemnendus  est,  cum  alia 
illius  philosophi  opera  tum  Critonem  incertum  et  non  verum 
esse  professus  est.  Quod  quidem  effici  concludique  existi- 
mat  bis  maxime  rationibus.  Primum  negat  ipsum  sermonem, 
quem  cum  Critone  conferat  Socrates,  ulla  gravitate  aut  summam 
eius  tanti  fiiisse,  ut  is  litteris  mandaretur.  Nam  hoc  quidem 
cum  facile  intelligatur,  gratificari  Socratem  amicis  ut  e  custodia 
aufugeret  petentibus  non  potuisse,  tum  singulari  id  libello  expo- 
nere  supervacaneum  fuisse,  praesertim  cum  hanc  mentionem 
iam  inchoasset  Plato  in  Phaedone.  Hoc  igitur  tam  tenue  ac 
ieiunum  argumentum  non  potuisse  tractare  Platonem,  quin  ar- 
tificio  quodam  ac  ratione  politius  limaret,  cum  praesertim  sae- 
pissime  eae  res  attingantur,  quae,  velut  iustitia,  leges,  alia, 
ipsi  auctori  gravissimae  ad  disputandum  essent:  in  quo  certe 
futurum  fuerit,  non  ut  religiosius  eorum,  quae  facta  sunt,  veri- 
tatem  tueretur,  sed,  ut  in  ceteris  sermonibus,  suas  rationes 
sententiasque  immisceret,  denique  ut  etiam  in  Critone  habere- 
mus  Socratem  non  germanum,  sed  Piatonis  ingenio  expressum 
et  ex  omni  praestantia  virtutis  conflatum.  Debuisse  enim  ma- 
gnum  ac  memorabilem  esse  vel  sermonem  vel  actionem,  quam 
litteris  mandaret  Plato  non  suo  more  immutatam.  Huc  ac- 
cedere,  quod  multa  insint  in  Critone,  quae  imitatione  ex- 
pressa  esse  appareat  de  Phaedone :  quaedam  etiam  ex  Apologia 
efficta  videri,  alia  Piatone  prorsus  indigna  esse.  Denique  licet 
ipsum  argumentum  a  communi  intelligentia  non  disiunctum  sit, 
sermonis  tarnen  ne  facilem  quidem  cursum  aut  eam  perspicuitatem 
esse,  quae  sit  Euthyphronis  et  Apologiae:  multa  esse  confusa  ac 

perturbata,  plura  languere  iterum  ac  saepius  dicta,  et  quae  sunt 
similia.  Quo  fieri,  ut  hie  sermo  critico  et  interpreti  multo 
plures,  quam  ullus  alius  minorum  librorum,  qui  feruutur  Pia- 
tonis esse,  difficultates  afferat. 

Cap.  II.  Atque  ego  quidem  ut  hoc  vel  maxhne  concedam, 
non  tales  esse  in  hoc  sermone  eos,  qui  colloquantur  inter  se, 
quales  esse  possint  perfectissimi ,  sed  tales  induci  Critonem  et 
Socratem  genere  ipso  sentiendi  dicendique,  quales  fuerint,  tarnen 
vereor,  ne  non  operae  pretium  fuerit  Piatoni,  ita  hunc  sermo- 
nem,  ut  est  habitus,  litteris  cousignare.  Quid?  etiamsi  videas 
animo,  quae  quis  acturus  sit,  nonne  nostra  vel  maxirae  interesse 
poterit,  ut  ille  rationes  agendi  ipse  et  planius  exponat  et  ex- 
positas  contra  ea,  quorum  illecebris  sexcenti  alii  facillime  irre- 
tiantur,  defendat  atque  obtineat?  non  colloquentium  inter  se 
tarn  suaves  tamque  graves  mores  describi  poterunt,  ut  hinc 
denique  actioni  ipsi  summa  et  auctoritas  et  vis  accedat?  Immo 
haec  ipsa  causa  videtur  fuisse,  cur  ita  hunc  serraonem  litteris 
custodiret  Plato,  ut  habitus  est.  Nam  Crito  quidem  amicum 
se  praebet  Socrati  et  ab  initio  amantissimum  et  ad  extremum 
Optimum  (honestissimum).  lUud  cum  sit,  et  salvum  esse  So- 
cratem optat,  et,  quoniam  dubitari  non  poterat,  quin  ille  iniuria 
damnatus  esset,  fuga  hinc  eum  subtrahere  iustum  esse  putat 
Qua  re  cum  irrita  cecidissent  ea,  quae  antea  molitus  erat,  nunc 
in  ipso  rerum  discrimine,  cum  proxime  adventura  diceretur 
navis  Deliaca,  carcerem  ingressus  quamvis  illum  instantem  mor- 
tem nihil  extimescere  sentiat,  tamen  pietati  hoc  maxime  deberi 
existimat,  ut  omnes  salutis  causas  quam  possit  maxima  cum 
gravitate  animique  commotioris  ardore  iterum  persequatur  et  si 
quid  scrupuli  in  illius  animo  resideat,  quantum  in  se  sit  exi- 
mat  atque  evellat.  Atque  idem  tamen  cum  ingenuus  sit  Socratis 
amicus  iUoque  non  indignus,  non  modo  non  ita  duro  animo  est, 
ut  veritatis  magnique  animi  vocem  non  audiat,  sed  etiam  cum 
aegerrime  ferat,  omnia  deinceps  firmamenta  causae  labefactata 
corruere,  cupideque  omnia,  quaecunque  ex  re  sua  esse  videan- 
tur,  arripiat,  tamen  ad  extremum  hoc,  quod  ei  gravissimum 
dolorem  inurit,  summae  et  civilis  virtutis  et  morum  honestatis 
specimen  multa  cum  admiratioue  ac  veueratione  agnoscit. 

Cap.  III.  iQaaixta  qaam  magaiftca  hdec  ipsa  idäsenptio 
hominis,  qui  ea,  quae  optare  integeirmii  animi  est  vulgidqti<e 
cum  summa  virtute  coniunctiim  putatur,  quamvis mokatefetf^t 
rata  non  fieri,  tamen  honestati .  postpoaenda.  arhitratur!    Age 
vero,  qualem  quamque  gravem  pütatis  illum  essiS,  qUi  noQisolum 
hoc,  ut  alter  ita  seotiat,  efficit,  sed  etiam^id,  iquod.aaimo  com- 
plectitur,  ipse  suis  moribus  effingit  idqxie  cur  faqiat  ^öa  etftiri- 
mi  tranquillitate  et  orationis  perfepicuitate  sUbtilitateque.Qxpö- 
nit,   quasi   disputanda  ac   quaerenda  res   sjt,   nön^id.iipsum, 
quod   credas   vix  fieri  posse   lüsi  a.  divina  iquadam; .  inaikara, 
in  praesens  efSciendum.    Hocine  nihil  magni  aut  memorabilß 
esse?  hoc  non  tanti  esse,  ut  litteris  consignetui*i?  iuEgiO;  iterp 
censeo,  si  id  litteris  non  mandatüm  aut  non  hoc  ipso  modo, 
quo  ab  utroque  verbis  expressum  est,  redditom  esset,  deside- 
raturos  nos  fuisse  aliquid,  quo  nihil  posset  maioremvirtutis  aut 
vim  aut  commendationem  habere.    In  hac  enim  causa  nomsatis 
esse  putamus  aliquid  actum  esse  cognoscei-e,  sed  illud .  videre 
cupimus,  quomodo  unumquidque  actum  sit,  qua^lpFima^squae 
media,  quae  extrema  sint,  idque  h.oc  ipso  modo  ;?ide»ey.,ut  re- 
vera  facta  sunt    Quamobrem  hoc  loco  P lata  simplicöm  iraüoinem 
veritatis  sequi  neque  quidquam.de  suaYitate  eüis,  qpa  rudiiim 
doctorumque  animos  aeque  perfunderet;,  jdeflectere  voluiti  i  Hoc 
ipsum  enim ,  quo  nihil  patest  esse  ad  honestatem  virtütArnque  ma^- 
nificentius,  quod  Socrates  in  optima  sua  causa  summäiii|iujraa 
-aifectus  atque   ab  ^micissimis  aoerrimo  studio  rediisamäque 
voluntate  ad  spero  salutis  excitatus  tarnen  omnia  sua,  poatpd- 
nenda  dueit,  id  eiusmodi  est,  ut  ab  iis-,  quae  iste  tantus^tamr 
^ue  fortis  animus  et  senserit  et  dixerit^  ne  miuimiim  jquidem 
discedere  liceat.    Sit  sane  in  nuUo  alio  JRlatoois  dialogoi^tapi 
nudus  Socrates  6t  inoroatus,  quam  in  Ijoc  est:.:in  ioc.quidem 
talem  esse  et  volumus  et  postulamus,  qualis  fuit:  quo  ^  oäre>- 
remus,  pulcherrimum^  quoddam  ornamentum  ad- amplissimam 
morientis  Socratis -laudero  nobis  deesget.i::ai(>  ,ij;rji  ■jmrn'j-g'j^ 
'  •    öap.  IV.     larm  vero  orationis  genus  in  hoc  sermone;  tale 
«st,  quod  demonstret  Platonem  subtili  ac  recto  iudicia,  quid 
cuiusque  personae  proprium  esset,  perspexisse  atque  «xpi^^*- 
sisse.    Ac  Gritcmis  quidem  sermo  totos  ad  naturam  aoimi  effictus 

est;  feHDiliter  facit,  ut  si  metaat,  ne  causam  non  obtineat:  multa 
dicendo  quod  deest  ad  ^ravitatem  compensari  putat ,  neque 
fiaem  dicendi  fecit,  quod  iom  iam  timet  ne  ea  opponantur,  quae 
se  diluere  ac  refellere  posse  desperet.  Ab  huius  persona  valde 
differre  Socratem  consentaneum  est.  Is  ut  in  manifestissima 
sua  causa  non  id  agit,  ut  verborum  multitudine  sententiarum- 
que  paucitate  quoquomodo  possit  se  expediat,  sed  ut  eum,  quem 
unice  diligat,  argumentis  singillatim  explicandis  erroris  convin- 
cat.  Itaque  quoniam  veritati,  ut  eins  mos  fert,  faciles  aures 
praehet,  ad  singulos  argumentationis  suae  locos  ita  responderi 
non  aegre  fert,  ut  tarnen  hoc  firmissime  adseveret,  non  prae- 
seöt^n  conditionem  suam  aut  mortem  instantem  ullum  ad  sen- 
tentiam  suam  momentum  allaturam  esse,  sed  unam  in  rätione 
ac  disputatione  positam  argumentationem.  Accurata  autem 
quae  videtur  esse  eins  oratio  id  spectat  et  consequitur,  ut 
Critonis  animum  ea  afficiat  tranquillitate,  quae  ad  rem  libere 
quaerendam  accommodatior  sit.  Quam  in  rem  adhibet  dissimu- 
kntiam  illam,  ^uae  talis  est,  ut  cum  fere  ab  ipso  profecta  mu- 
tatis  nominibus  ad  alios  referatur,  illos  ipsos  ad  se  suaque 
vitia  cognoscenda  adducat.  lila  vero,  quibus  ratio  eius  maxime 
nititur,  imprimis  hoc,  nullo  modo  neque  iniuste  agendum  aut 
male  faciendum  neque  iniuriam  aut  maleficium  r«ddendum 
esse,  de  industria  exornantur  pertractanturque  difficillima  quae- 
que,  quae  cum  ipsius  conditione  maximam  siBHÜtudiBem  habent. 
Tum  vero,  maximeque  in  civitate  cum  parentibus  comparauda, 
quasi  quodam  divino  afläatu  concitata  oratio  patriae  sanctitatem 
et  quae  ei  ab  alumnorum  pietate  maximopere  <iebentur  copio- 
sissime  persequitur  estque  tarn  in  verborum  delectu  quam  in 
membrorum  brevitate  et  ordine  quaedam  animi  penitus  commoti 
inflammatio,  fusa  usque  ad  extremum  illud  gravissimum:  ,Age, 
faciamus  ita,  quoniam  mxmstratur  ^  deo.' 

Gap.  V.  Qualis  vero  oratio,  tales  sententiae  sunt,  simpli- 
ces  illae  quidem  et  ab  ipsa  natura  profectae,  sed  tarnen  in  usu 
ac  consuetudine  vitae,  quamvis  graves  sint  ad  morum  honesta- 
tem ,  ab  hominum  vel  cupiditate  vel  infirmitate  saepe  seglectae. 
Sunt  autem  hae  fere:-  '  - /iutv.jL{  .hii)  1^  :a,-  X  '■-.  -v  - 
ii!  J^unquam  cuiquam  iniuriam  aut  malum  inferto,  neve  illa- 

tarn  iniuriam  aut  malum  referto.  —  Si  quid  iustum  cum  aliquo 
pactus  eris,  hoc  utique  servato.  —  Qui  e  carcere  atque  e  vin- 
culis  aufugit,  res  iudicatas  rescindendo  rem  publicam  legesque 
civitatis  quantum  in  se  est  evertit.  —  Etiamsi  causa  non  recte 
iudicata  erit,  privatus  iudicium  ne  rescindito:  nam  quoniam 
civitati  et  legibus  debet,  quod  et  vivit  et  educatus  institutus- 
que  est,  non  magis  ex  aequo  ius  illi  et  civitati  est  quam  filio 
et  patri.  —  Homines,  non  respublica,  causam  non  recte  iudicant; 
qui  vero  e  carcere  aufugit,  in  rempublicam  ac  leges  iniustus 
est.  —  Nihil  patria  sanctius,  antiquius,  magnificentius  est:  quae 
quod  iusserit,  usquequaque  faciendum  est.  —  Quoniam  inte- 
grum dat  civitas,  si  cui  respublica  ac  leges  re  satis  explorate 
percepta  et  cognita  minus  placuerint,  quo  quisque  velit  abire, 
is,  qui  manet,  re  declaravit,  velle  se  omnibus  civitatis  iussis 
obtemperare  aut  rationibus  eam  argumentisque  convincere.  — 
Qui  e  vinculis  elapsus  est,  si  in  republica  bene  temperata  com- 
morari  volet,  tanquam  corruptor  legum  suspectus  habebitur. — 
Qui  custodiae  fuga  se  subtraxit,  opinionem  confirmat  eorum, 
qui  iure  eum  damnatum  putant.  —  Qui  aufugit,  duntaxat  ea- 
tenus  vivit,  ut  edat  et  bibat.  Quin  etiam  in  dissoluta  et  effre- 
nata  civitate,  in  qua  quidem  facilius  quam  in  uUa  alia  feretur, 
feretur  tam  diu,  dum  omnibus  blandietur  ac  deserviet.  —  Qui 
aufugit,  si  liberorum  educandorum  curam  praetendit,  excusatione 
utitur  inani.  Nam  illos  sive  secum  abducit,  patria  privat  et 
in  peregrinitatem  redigit;  sive  relinquit,  nuUus  iis  et  nusquam 
est.  —  Qui  aufugit,  neque  in  hac  terra  melius  hoc  est  iustius 
aut  sanctius  vivit,  neque  in  posterum  illuc  delatus  melius  vivet. 
—  Non  omnium,  sed  prudentium  hominum  rectas  opiniones  ob- 
servare  oportet.  —  Non  quot  sint  numero  iudicantes,  sed 
quanta  prudentia  sint,  interest.  Hoc  praeceptum  cum  ad  corporis 
curam  pertinet,  tum  multo  maxime  ad  auimi.  In  quo  satius 
est  emori  quam  stultorum  sententiam  sequi:  nam  non  vivere 
plurimi  faciendum,  sed  bene  vivere.  Ad  veritatem  igitur  ipsam, 
cum  qua  prudentium  sententiae  conveniunt,  facta  nostra  diri- 
genda  sunt. 

Cap.  VI.  lam  si  quid  praeterea  ab  Astio  notatum  a  nobis 
non  ipsum  tractatum  est,   hoc   vel  illi  demonstrandum  etiam 

vel  iis  quae  diximus  iam  profligatum  est.  Ac  demonstrandum 
quidem  est,  quod  dicit  multa  confusa  ac  perturbata  esse;  quod 
Critonem,  qui  mihi  quidem  Apologiae  simillimus  videtur,  ora- 
tionis  et  facilitate  et  perspicuitate  inferiorem  esse  Euthyphrone 
contendit;  quod  plura  iterum  ac  saepius  dicta  frigere  existimat; 
denique  quod  hunc  dialogum  critico  et  interpreti  maiores,  quam 
ullum  alium  minorum,  difificultates  afferre  putat,  quamquam  hoc 
tale  est  quod  subditivum  illum  esse  fidem  facere  non  possit. 
Deinde  in  hoc  libro  non  plura  inesse  quae  Platonicorum  simi- 
lia  sint  (nam  imitatione  expressa  esse  tum  denique  dici  licebit, 
cum  non  germana  esse  demonstratum  erit),  quam  in  aliis  Pia- 
tonis libris,  Astius,  homo  in  Piatone  versatissimus,  si  integre 
et  tranquille  iudicabit,  vix  dubitare  poterit.  Denique  quod  ei 
a  Piatonis  raore  abhorrere  videtur,  rempublicam  Lacedaemoni- 
orum  et  Cretensium  laudari,  id  prope  ad  nihil  um  recidet,  cum 
reputaveris  in  iis  Piatonis  libris,  qui  veri  ab  omnibus  existi- 
mantur,  Lacedaemonios  praecipue  multis  rebus  laudibus  eflferri: 
quod  etiamsi  rarius  fieret,  quam  fit,  tamen,  quoniam,  ut  propo- 
suimus,  Socrates  in  hoc  libro  non  alius  inducitur,  ac  re  vera 
est,  nihil  plane  probaret.  Ceterum  Plato,  si  de  civitatibus 
rebusque  publicis,  quae  exstant,  agitur,  Lacedaemonios  et  Cre- 
tenses  in  suo  genere  laudare  vel  maxime  potest,  cum  ad  illius 
rei  publicae,  quam  animo  informavit,  rationem  ita  de  iis  dicat: 
illa  quae  a  muUUudine  laudoiur  Cretensium  et  Lacedaemoni- 
orum  respublica.    Polit.  VIII.  p.  544.  C. 

Mater.  Xn. 


De  Attica,  quae  vocatur,  Graecarum  iitterariim  . 
artiumque  aetate. 


Cap.  I.    Atheniensium  civitas  postquam  compluribus  se- 
culis  factionum  insania  ac  furore  distracta  civilibusque  iactata 
fluctibus  alias  atque  alias  leges   condendo,   rescindeado   vias 
omnes  constituendae  rei  publicae  ingressa  est,  longo  denique  post 
tempore  sedato  tumultu  rerumque  perturbatione  sublata  ad  since- 
rius  rerum   domesticarum   Studium   et   ad  legitimae  libertatis 
fructum  vocari  coepit.    Amplexari  tum  cives,  ut  erant  exiguae 
fortunae,  et  patriam,  quae  libertatis  iis  suavitatem  impertiret, 
et  rei  publicae  statum,  quem  incredibili  paene  labore  multorum- 
que  seculorum  bellis  crudelissimis  consecuti  essent.    Atque  ex 
bis  tanquam  radicibus  et  rei  publicae  illius  amplitudo  et  ipso- 
rum  civium  virtutes  effloruerunt.   Nam  etsi  quod  suarum  legum 
rationibus  effici  voluerat  Solon,  id  peremptum  esse  videbatur 
tum,  cum  tyramius  rerum  potitus  rempublicam  arbitratu   suo 
regere  coepit,   tamen  haud  scio  an  huius  ipsius  dominatione 
civitas  ad  summum  rerum  suarum  florem  citius  sit  certiusque 
adducta,  quam  si  penes  multitudinis  vel  timiditatem  vel  levi- 
tatem  fuisset  Imperium.   Quod  quidem  ita  sibi  adscivit  Pisistra- 
tus,  ut  neque  de  legibus  quidquam  commutaret  neque  opibus 
suis  intemperantius  uteretur,  sed  ut  reipublicae  primum  nascenti 
plus   adderet   et   roboris  et  firmitatis.     Is  enim  quam  omnes 
deinde  Atheniensium   viri  populäres  imprimisque  summus  ille 
Pericles  inierunt  rationem,  eam  ipse  quoque  ingressus  gloriae 
populi  serviendum  existimavit,  cumque  urbem  monumentis  pu- 
blicis  exomavit,  eflfecit,  ut  ille,  quantum  in  se  esset,  sentire 
atque  intelligere  videretur.   Ita  quod  arrogantius  sibi  sumpserat 
Pisistratus,  usurpatione  eius  quodammodo  defenditur  tantumque 

abest,  üt  damno  id  fuerit,  ut  etiam  salutare  factum  sit  populo 
praesertim  levi  ac  mobili  et  sicubi  e  rectorum  suorum  potentia 
evolaverat,  factionum  intemperantiae  ac  libidini  dedito.  Nam 
Hipparcho  mortuo  expulsoque  Hippia  cum  respublica  per  Clisthe- 
nem  populari  Tatione  constituta  esset,  verendum  erat,  ne  illa 
reiecta  iam  in  turbarum  seditionumque  fluctus  quominus  umquam 
emergeret  viriumque  incrementa  caperet  impedita  teneretur, 
nisi  brevi  post  id  evenisset,  quod  ut  universam  civitatem  in 
summum  periculum  et  extremum  paene  discrimen  adducturum 
videbatur,  ita  repente  maximum  attulit  ad  civium  et  fortunas 
amplificandas  et  ingenia  excolenda  adiumentum. 

Cap.  IL  Nam  dum  lones  Persarum  iugum  a  cervicibus  suis 
deicere  conantur,  Athenienses  misso,  quae  est  popularis  imperii 
superbia,  afflictis  illorum  rebus  auxilio  ira  regis  commota  bello 
implicantur  gravissimo.  Eifusis  iam  perculsam  in  Graeciam 
immensis  copiis  parva  Atheniensium  manus  fortissimis  animis 
obviam  facta  cum  vitae  desperatione  tum  patriae  amore  servi- 
tutisque  odio  capitali  incensa  libertatis  hostem  in  fugam  con- 
vertit  et  ubicumque  sui  copiam  fecit  clade  et  turpitudine  afficit. 
Itaque  confecto  atrocissimo  bello  incredibile  dictu  est  quantum 
Atheniwisium  animi  excitati  et  ad  virium  suarum  conscientiam 
erecti  sint,  ut  tanquam  iuvenis  primo  facinore  perpetrato  nihil 
iam  magnum  aut  arduum  ducerent,  quod  non  Graeca  prudentia 
ac  virtute  aut  expugnari  aut  profligari  posset.  Pugna  enim 
Marathonia  et  quae  deinceps  secutae  sunt  res  cum  ab  omnibus 
Graecis,  tum  imprimis  ab  Atticis,  quorum  in  finibus  orisque 
maxima  proelia  facta  sunt,  praeclare  gestae  eos  huic  genti 
animos  fecerunt,  qui  iam  in  omnibus  eorura  rebus  gestis  nbn 
magis  quam  in  artificum,  scriptorum  poetarumque  operibus  ex- 
stant  atque  elucent,  Neque  vero  reprehendendus  est  populus,  quod 
cum  innumerabilibus  hostium  copiis,  quas  tum  intemecione  de- 
levisset,  tum  fuga  dissipasset,  tum  ignominia  affecisset,  sui 
paucitatem  numeri  comparans  mire  quam  excellere  sibi  Vi- 
sus Sit. 

Cap.  III.  His  ita  recreatis  igitur  ac  reviviscentibus  rebus, 
cum  praesertim  orae  Atticae  opportunissimae  navigationi  ad 
imperium  maris  obtinendum  ultro   adhortari  viderentur,   hoc 

consilium  secutus  Themistocles  effecit  ille  quidem,  ut  penes 
Atheniensium  civitatem  ad  tempus  esset  principatus  Graeciäe, 
sed  tarnen  eodem  auctore  illa  iacta  sunt  vitiorum  semina,  quae 
hello  Peloponnesiaco  ad  maturitatem  perducta  ne  Macedonum 
quidem  regum  ditione  exstincta  sunt.  Etenim  illius  viri 
audacia  ac  virtute  res  subito  Atheniensium  ad  eam  claritatem 
amplitudinemque  se  extulerunt,  ut  civitas  ex  eo  tempore  per- 
petuo  secundis  proeliis  usa  angustos  patriae  fines  ad  tantam 
imperii  magnitudinem  proferret,  quae  et  Asiaticae  orae  maxi- 
mam  partem  et  Thraciae  litus  et  Pontum  Euxinum  usque  ad 
Chersonesum  Tauricam  et  Hellespontum  ac  Thraciam  pertinen- 
tem  et  plurimas  Aegaei  maris  insulas  coraplecteretur.  Quo 
factum  est,  ut  cum  et  sociorura  devictarumque  gentium  tri- 
huta  ad  urbem  confluerent  et  ex  terra  ipsa  nova  promerentur 
opulentiae  subsidia,  res  illorum  subito  prosperrime  augerentur. 
Atqui  satis  constat  apud  omnes,  eara  civitatem,  in  qua  simplices 
etiamtum  mores  sensusque  quodammodo  agrestiores  fuerint,  si 
celeriter  continenterque  copiis  opibusque  affluere  coeperit, 
simul  ad  earum  rerum,  quae  voluptatem  delicatiorem  aflferunt, 
studia  excitari  vitamque  ea  aetate  vulgo  ad  elegantiorem  cul- 
tum  conformari  ac  perpoliri.  Quod  quoniam  felicitas  illa  non 
tam  ad  siugulos,  quam  ad  universam  civitatem  pertinebat, 
quidquid  ex  ea  manavit,  id  omne  ad  rempuhlicam  et  ad  po- 
puli  fructum  redundabat.  Igitur  cum  privatae  domus  Athenis 
ad  adspectum  tenues  admodum  essent,  deorum  teraplis,  locis 
publicis,  theatris  ac  gymnasiis  exornaudis  assidue  opera  daha- 
tur,  neque  quisquam  erat  civium,  qui  non  horum  operum  ad- 
spectu  florens  sibi  atque  admirabilis  videretur.  Ita  ea  aetate 
luxuriae  comitatus  est  patriae  amor. 

Cap.  IV.  Respublica  deinde  a  Themistocle,  Aristide,  Ci- 
mone  administrata  ab  iisque  quodammodo  provisum  est,  ut 
Periclis,  qui  horum  aetati  successit,  temporibus  civitas  ad 
summum  rerum  suarum  fastigium  attoUeretur  urbsque  ipsa,  ut 
ait  doctissimus  quidam  scriptor,  continuura  pomparum  ludorum- 
que  spectaculum  daret:  adeo  sese  populus  publice  sumptu, 
respublica  populum  provincialium  sociorumque  impensis  oblecta- 
bat.    Sed  hanc  insolentiam  voluptatum  libidiuumque  brevi  con- 

secuta  poena  est.  Exorto  per  omnes  Graeciae  partes  hello 
atrocissimo  cum  vicinae  gentes  grayissimis  iris  infestissimisque 
animis  iuter  se  impugnarent,  Athenae  postremo  aemulorum 
armis  oppressae  expugnataeque  sunt.  Quamquam  illa  ipsa  af- 
flicta  tempora  excellentium  poetarum,  oratorum,  scriptorum 
artificumque  ingeniis  et  gloria  floruerunt  ac  multa  prae- 
clarissima  Atticae  urbanitatis  et  leporis  opera  ipso  belli  Pelo- 
ponnesiaci  tumultu  ac  furore  confecta  sunt:  ita  commotus 
semel  temporum  opportunitate  animus  ne  adversarum  quidem 
rerum  mole  opprimi  potest  atque  laetius  sese  erigit.  Dia 
igitur  aetate  cum  ad  excitanda  alendaque  ingenia  plurimae  res 
simul  valerent :  nam  adiumento  erant  et  propria  gentis  indoles, 
cum  ad  libertatis  Studium  et  ad  magnitudinem  animi  probita- 
temque  facta,  tum  sui  admiratione  non  temere  imbuta,  et  co- 
piarum  rerumque  omnium  abundantia  celeriter  illa  quidem,  nee 
tarnen  sine  labere  comparata,  denique  eorum  exempla,  quorum 
aut  bellicam  virtutem  aut  dicendi  vim  admirabantur:  —  illa 
igitur  aetate  poeticae  Studium  cum  philosophiae  artiumque  stu- 
diis  arctissimo  vinculo  coniunctum  et  consociatum  erat  Nam 
cum  ingenia  alia  ab  aliis  accenderentur  et,  ut  publico  vitae 
usu,  facile  excolerentur,  cum  et  philosophus  oratorem  in- 
strueret  et  utriusque  prudentia  doctior  fieret  poeta  et  poetam 
imitaretur  artifex,  haud  scio,  an  nunquam  ea,  quae  ingenio 
proferuntur,  cum  iis,  quae  mente  ac  ratione  excogitantur,  prae- 
clarius  coniuncta  fuerint  quam  illa  aetate,  quae  omnibus  rebus 
ita  comparata  erat,  ut  ab  ineptis  minutisque  non  minus  quam 
ab  vastis  et  inconditis  abhorreret,  ab  illis  scilicet,  quod  penes 
populum  et  multitudinem  erat  iudicium,  ab  bis,  quod  parvus 
et  angustis  finibus  circumscriptus  populus  quae  opera  in  cele- 
berrima  terra  Aegypto  dominatio  exstruxit,  ea  ille  ne  animo 
quidem  concipere  potuit. 

Cap.  V.  lam  si  recte  a  nobis  explicatum  est,  quae  res 
eiusmodi  fuerint,  ut  ad  excolenda  Atticorum  ingenia  non  mini- 
mum  conferrent;  non  difficile  erit  ad  intelligendum,  quid  causae 
sit,  quod  illa  aetate  unum  aliquod  carminum  genus  vel  im- 
primis  viguerit.  Nam  scenicae  poesis  perfectione  illa  tempora 
praeter  omnes  poeticorum  studiorum  aetates  excellunt  idque 

ita  proprium  Aiheniensium  ac  domesttcnm  genus  est,  ut  nullo 
alio  veterum  vel  loeo  vel  coelo  tanquam  stirps  quaedam  ado- 
lesceife  ac  florem  mittere  potuerit.  Scenicae  enim  arti  perfi- 
ciendae  cttm  se  dabant  Athenienses,  operam  collocabant  in  eo 
genere ,  quod  in  ipsorum  terra  natum  et  cum  religionibus  do- 
mesticis  arctissime  coninnctum  esset,  et  a  rebus,  in  quamm 
imitatione  versabatur,  publicis  voluptatem  omnibus  afferret  et 
civitatis  opes  civium  oculis  palam  spectandas  proponeret:  quod 
quidem  cum  satis  sit  causae,  ut  hoc  genus  praeter  alia  floreret 
Atticorum  hominum  et  admiratione  et  studiis,  tum  etiam  illud 
addendum  videtur,  quod  repraesentando  quae  ab  heroibus  At- 
ticis  forti  et  magno  animo  gesta  erant,  populari  gloriae  am- 
bitiosius  saepe  servitum  est.  At  hercle  opus  erat  illarum  re- 
rum,  quas  diximus,  opportunitate,  ut  prima  huius  artis  semina, 
quae  ut  pridem  nata  in  Attica,  ita  diu  inculta  tarde  pro- 
venissent,  paulatim  pubescerent.  Nam  etiam  in  barbaris  saepe 
agrestibusque  gentibus  hoc  evenisse  videmus,  ut  initia  quae- 
dam poesis  scenicae  pellerentur,  quibus  tamen,  quominus  pro- 
gressionibus  suis  usa  augerentur,  fortuna  defuit:  Graeci  qui- 
dem eo  fato  nati  erant,  ut,  quae  a  multitudine  populi  co- 
missabunda  inchoata  essent,  ea  ad  summam  dignitatem  artis 
perficerent.  Ex  ludorum  enim,  qui  vini  auctori  deo  agebantur, 
ortae  sunt  et  tragoedia  et  comoedia,  et  ex  rei  alicuius  gestae 
imitatione,  quae  chori  cantibus  interposita  gestibus  vultuque 
exprimebatur,  variis  rebus  tentatis  actio  et  diverbium  nata 
sunt.  Neque  dissimile  veri  est,  isto  modo  res,  quas  plurimas 
gesserat  Bacchus,  primum  tractatas  atque  a  Silenum  Satyro- 
rumque,  qui  cum  eo  erant,  moribus  comoediae  aut  fabulae 
satyricae  consilium  primum  petitum  esse. 

Cap.  VI.  Ac  tragoedia  quidem  nunquam  a  natalis  sui 
religione  ac  cerimonia  recessit.  Quid?  quod  etiam  in  iis,  quae 
novissima  tempora  ex  hoc  genere  tulerunt,  chori  cantus  illius 
carminis  concitatioris,  quod  olim  seiunctum  ab  actione,  tum 
vero  connexum  erat,  memoriam  revocant.  Seiunctus  enim  a 
ceteris  fabulae  partibus  separatusque  esse  chorus  non  ante 
desiit,  quam  agrestiora  hominum  iudicia  ad  quendam  con- 
cinnitatis   sensum   exculta  essent;   totus  vero  quominus  eice- 

retur,  originis  eius  sanctitate  atque,  ut  videtur,  commodita- 
tibus,  quas  ipse  multas  habebat,  semper  impeditum  est  Adde, 
quod  et  quam  simplex  olim  actio  fuerit,  cum  res  ab  uno  actore 
ageretur,   vel   ex  perfectissimis   tragoediae   operibus  cum  ex 
prologi,   qui  vocatur,  ratione  tum  ex  eorum,  qui  in  scenam 
prodeunt,   professione   intelligi   quodammodo  potest;   et  quod 
saltatio  ac  nervorum  tibiarumque  cantus  tarn  diu  cum  actione 
ipsa   coniuncta  fuerunt,    dum  uUa  tragoedia  sermone  Graeco 
acta  est.  —  De  inventione  autem  tragoediae  multum  saepe  et 
veteribus  et  recentioribus  temporibus  disputatum  est.     Quod 
si  ea,  quae  ipsa  natura  ultro  gignit,  ab  illis,  quae  arte  effi- 
ciuntur,  discernimus,  iure  videmur  inveniendi  laudem  tribuere 
Thespidi.    Is  enim,  cum  omnis  ante  res  furori  cuidam  et  in- 
saniae  permissa  videretur,  primus  actori  certum  quoddam  ar- 
gumentum subiecit.    Sed  quid  tandem  sit,  quod  effecerit,  aut 
qualis  ipsa  fuerit  fabularum  eius  conformatio,  non  constat;  id 
quidem  coniectura  assequi  licet,  argumentum  earum  in  rebus 
gravibus  seriisque  versatum  esse.    Quamquam  vix  credendum 
videtur,  qui  erat  illius  aetatis  Stupor,  seria  a  iocis  subtilius 
distincta  esse.    Qui  huius  aetati  proxime  successit,  Phrynichus, 
iis,  quae  ille  invenerat,  se  continuisse  neque  quidquam  addidisse 
novi  videtur.    Nam  Aeschylus  demum   is  fuit,   qui  aliquanto 
longius    progressus    viam   ad   ipsam  perfectionem   tragoediae 
aperiret.    Hie  igitur,  ingeniosissimus  vir,  cuius  nuUa  tragoedia 
est,    in   qua  non  patriae  suae  civiumque  suorum  spiritus  ac 
libertas  expressa  sint,  mimorum  illam  imitationem  ad  agendi 
veritatem  transtulit,  cum  et  alterum  actorem  adiiceret  et  di- 
verbium  inveniret  et  publica  liberalitate  adiutus  spectaculo  ipsi 
plus   adderet   dignitatis.    Quamquam   abest   etiam   huius  tra- 
goedia propius  quam  ulla  eorum,  qui  insecuti  sunt,  a  dithy- 
ramborum   unde   nata   est  similitudine :   nam   chori  cantus  et 
ambitu  longiores,  quam  par  est,  et  verbis,  in  quae  interdum 
ille   etiam  in   diverbiis  incidit,  altissime  exaggerati  inflatique 
sunt.    In  ülo  genere  Pindaro,  aequali  suo,  jsimillimus  est;  in 
hoc,   cum  primum  fingenda  oratio  esset,  [ingenii  vi  et  impetu 
impulsus  saepe  est,  ut  ab  eo  quod  decet  aberraret.    Denique 
non  tam  elegantiae,  quam  granditatis  Studiosus  erat:  delectatur 

enim  vel  in  effingendis  audacibus  ingentisque  ingenü  viris,  qui 
toti  ex  se  apti  insitaeque  virtutis  conscientia  elati  fortunae  tela 
deorumque  numeii  contemnere  sibi  videntur,  vel  in  iis  homini- 
bus  proponendis,  qui  cupiditatum  immensarum  vi  compulsi 
oflSciis  sanctissimis  perversis  deorum  poenas  scientes  pruden- 
tesque  suscipere  audent.       .,,        ;;t.,u      ;"iv.' .Uvi<!    .^i^tj^^fjyin 

Cap.  VII.  lam  vero,  cum  princeps  vel  potius  solus  esset 
in  tragoedia  Aeschylus,  exstitit  Sophocles,  qui  adolescens  cum 
eo  de  palma  contendere  ausus  est.  Etenim  paucorum  annorum 
fortuna,  cum  Athenienses  in  bellicis  civilibusque  rebus  assidue 
versati  essent,  ita  eorum  animi  omni  politiore  elegantia  imbuti 
erant,  ut  huic  et  omnia  illius  vitia  evitare  et  iuventum  modo 
genus,  quoad  eins  fieri  posset  in  Graecia,  perficere  contigerit. 
Ita  factum  est,  ut  eodem  tempore  et  Phidias  ille  simulacra  ex 
marmore  fingeret  eximia  pulchritudinis  specie,  et  Sophocles  tra- 
goedias  doceret,  in  quibus  summa  inesset  cum  dignitate  con- 
iuncta  venustas  et  corruptum  illud  Aeschyleura  genus  in  in- 
tegram  valetudiuem  sanitatemque  conversum.  Hie  et  chori 
cantus  arctioribus  finibus  circumscripsit  et  actioni  ipsi  plus  ad 
excurrendum  spatii  dedit.  Rerum  iam  maior  varietas  neque 
confusio;  personae  ipsae  veritati  ac  naturae  propiores;  animi 
affectus  vehementes  illi  quidem,  nee  tamen  immodici  saepius- 
que  contra  rationem,  quam  contra  alios  aifectus  pugnantes; 
oratio  denique  ab  insolentia  revocata  et  ad  dignitatem  mo- 
derationemque  traducta.  Quibus  de  virtutibus  cum  recte 
aestimarent  Athenienses,  factum  est,  ut  illi  vicesimo  sexto 
aetatis  anno  cum  Aeschylo  certauti  non  modo  palmam  tri- 
buerent,  sed  etiam  principatum  tragoedorum  deferendum  pu- 
tarent.  Ex  tragoediis  quidem  eins  quamvis  multis  numero 
paucae  exstant,  quarum  unaquaeque  per  se  ipsa  satis  idonea 
erat  ad  memoriam  eius  cum  omni  posteritate  adaequandam. 

Cap.  VIII.  Quemadmodum  autem  saepius  fieri  solet, 
ut  paucorum  annorum  spatio  genus  aliquod  artis  complurium 
hominum  excellentium  ingenio  contentione  perficiatur :  ita  tunc 
huius  summi  poetae  aetati  suppar  fuit  Euripides,  subtilior  ille 
ac  remissior  et  spreta  omni  imitatione  in  eodem  non  solum 
genere,  sed  saepe  etiam  argumento  florens.   Is  aequalium  iudicio 

eodem,  quo  Sophocles,  ac  saepe  potiore  loco  habitus  ut  neque 
Aeschyli  magniloquentiam  neque  Sophoclis  dignitatem  assecutus 
est,  ita  in  flectendiß  pennovendisque  animis  utroque  plus  valuit. 
Ita  enim  animorum  motus  penitus  peraoverat,  quales  essent 
quantumque  valerent,  ut  et  eas  inveniret  rerum  conditiones, 
quibus  illi  planissime  expromi  possent,  et  möllern  quendam 
sonum  afferret  ab  eo,  quod  consectabatur,  nunquam  aut  raro 
aberrantem.  Nam  cum  plerique  eorum,  quorum  personas 
tractat,  insiguis  antea  fortunae  iucunditatibus  usi  praesenti 
earum  recordatione  fracti  et  ad  moestitiam  abiecti  sint,  accidit 
in  huius  fabulis,  ut  et  affectus  animorum  mollitia  quadam  ac 
fletu  languefacti  potius,  quam  ad  vim  et  acrimoniam  vehemen- 
tius  excitati  videantur,  et  quoniam  personae  eins  hactenus  sunt 
constantes  animo,  ut  de  rebus  suis  secum  cogitare  possint, 
ipse  sententiarum  crebritate  ac  frequentia  floreat.  Non  mirum 
autem  probatum  esse  Atheniensium  populo  istud  Euripidium 
genus  tum,  cum  et  illorum  temporum,  quibus  Aeschylus  car- 
mina  condiderat,  audacia  interisset  et  antiqua  civium  virtus 
paulatim  laberetur.  Qui  cum  litigandi  cuidam  disceptandique 
studio  nimis  dediti  essent,  huic  voluntati  serviebant  Euripidis 
fabulae,  quarum  nulla  fere  est,  in  qua  non  lis  aut  contentio 
aliqua  artificio  quodam  oratorio  disceptata  sit.  Idemque,  cum 
delectarentur  Athenienses  magnitudinis  suae  rerumque  ab  ipsis 
ge^tarum  praedicatione,  compluribus  tragoediis  veterum  rerum 
memoriam  renovavit,  ex  quibus  urbis  gloria  civiumque  magna- 
nimitas  eluceret.  His  rebus  omnibus  quomodo  factum  sit,  ut 
saepe  fines  et  modum  transiret,  a  multis  saepe  animadversum 
est.  Saepenumero  enim  vel  ipse  scenicorum  partes  sustinet 
omissisque  personis  poetam  ipsum  personatum  ac  philosophan- 
tem  audimus,  cum  multus  est  vel  in  Anaxagorae  de  rebus 
physicis  vel  in  Socratis  de  moribus  sententiis,  vel  dicendi  lu- 
mina  ita  avide  consectatur,  ut  oratio  prope  ad  inanem  verbo- 
rum  sonitum  accedat.  Ceterum  ut  in  descriptione  actionis  et 
in  melicis  carminum  locis  neminem  eorum,  qui  antecesserunt, 
exaequat,  ita  doloris  concitatione  orationisque  suavitate  tan- 
topere  excellit,  ut  his  virtutibus  vitia  eins  vel  maxime  insignia 
compensari  videantur.   Atque  de  his  tribus  tantum  poetis  tem- 

pore  et  casu  paucae  tragoediae  servatae  sunt,  cum  innume- 
rabiles  fere,  qui  eadem  aetate  in  hoc  genere  floruerunt,  paene 
cum  nomine  ipso  deleti  sint.  Quorum  alii  aliis  magis  ad 
illorum  in  tragoedia  principum  laudem  enisi  sunt;  nonnulli  nil 
nisi  puri  et  emendati  erant,  quod  plurimi  facienduitt  est,  si 
ingenium  accedit,  sin  minus,  vix  aliquo  loco  numerandum;  alii 
ad  tempus  floruerunt  dicendi  aut  suavitate  aut  gravitate,  ut 
dubites  nura  horum  poetarum  daranum  iniquius  ferendum  sit  ac 
non  Aeschyli,  Sophoclis,  Euripidis  summa  et  perfecta  opera 
cum  habeamus,  facile  possimus  carere  lone,  Philocle,  Agathone, 

Cap.  IX.  Atque  hac  ipsa  aetate  maxima  popularium 
insolentia  petulantiaque  publicum  sibi  in  Athenarum  urbe 
theatrum  exstruxit.  Nam  eodem ,  quo  tragoedia ,  tempore 
comoedia  in  civitatem  introducta  et  a  pagis,  nbi  populi  hilari- 
tate  ludorum  lascivia  accensa  exstiterat,  rudis  ut  erat  et  in- 
culta  in  urbem  translata  est.  Ne  hoc  quidem  genus  satis  com- 
pertum  est  quando  a  primis  rudimentis  ad  artis  rationem 
revocatum  sit  aut  a  quo  tandem  eam  habuerit  formam,  quam 
veteris  comoediae  aetate  atque  in  Aristophanis  fabulis  esse 
invenimus.  Alii  a  Susarione  Attico,  alii  ab  Syracusano  Epi- 
charmo  memorant,  ac  nescio  an  verum  esse  utrumque  possit. 
lam  si  veterem  Atticorum  comoediam  recte  iudicare  volumus, 
quidquid  opinionis  ex  huius  memoriae  institutis  animo  imhjbi- 
mus,  parumper  dimittamus  necesse  est.  Illud  enim  specta- 
culum  vel  maxime  accommodatum  erat  ei  populo,  cuius  et  in- 
solentia, quam  habet  fere  libera  respublica,  et  dicacitas  magis, 
quam  ullius  veteris  populi,  propria  ac  domestica  esset,  atque 
iis  fere  edi  solebat  temporibus,  quibus  quaedam  veteris  reli- 
gionis  consuetudo  maioris  etiam,  quam  mos  ferebat,  licentiae 
lasciviaeque  potestatem  facere  videretur.  Non  mirum  igitur 
comicos  poetas  et  in  argumentis  fabularum  personisque  eli- 
gendis  ac  tractandis  et  in  verbis  pingendis  ad  multitudinis 
voluntatem  se  accommodasse  et  quidquid  ad  huius  delectatio- 
nem  pertineret,  sibi  Heere  arbitratos  esse.  Quod  etsi  rei  ali- 
cuius  amatoriae  descriptio  vel  hominum  imitatio  perfectiorum 
bonis  civibus  plus  videtur  allatura  fuisse  iucunditatis,  tarnen 

dubium  non  est,  quin  illud  genus,  qüod  vel  reipublicae  statum 
per  ridiculum  detx)rqueret,*  vel  summos  in  civitate  viros  salibus 
perstringeret ,  multitudinis  iudicio  ac  voluntati  multo  fuerit 
accommodatius.  Quo  factum  est,  ut  vetus  comoedia  tarn  efFusa 
esset  in  ludificando  calumniandoque,  quam  maxime  poterat 
esse  in  ea  civitate,  in  qua  nemo  esset  civium,  quin  vel  rei- 
publicae vej^ementius  studeret  vel,  ut  in  libera  civitate,  libere 
de  rebus  hominibusque  iudicare  posse  sibi  videretur.  Hinc 
uulltts  civis  neque  tarn  nobilis  neque  tarn  obscurus  erat,  qui 
non  dicacitatis  aculeis  pungeretur  aut  cuius  facta  moresque, 
vitia  flagitiaque  universo  populo  non  ad  deridendum  de- 
spiciendumque  proponerentur.  Quam  copiam  si  quis  bene 
moratus  poeta  nactus  erat,  facile  ad  civitatis  salutem  cqnferre 
poterat,  sin  malus  ac  sceleratus,  nihil  hac  peste  perniciosius 
erat.  Denique  is  erat  veteris  comoediae  habitus,  is  color,  qui 
a  Vera  honestate  iudiciique  sanitate  abhorrere  videatur;  sed 
nimirum  danda  haec  venia  est  multitudini,  ut  laetitia  effuse 
exsultet  atque  gestiat,  cum  vel  summos  potentissimosque  viros 
cum  invidia  irrideri  vel  pulcherrime  dicta  per  ludibrium  detor- 
queri,  denique  quidquid  decorum,  liberale,  modestum  est,  ne- 
gligi  ac  perverti  videat. 

Cap.  X.  Quamvis  igitur  ii,  qui  inter  cives  dignitate  et 
opibus  florebant,  cum  scenicorum  poetarum  malignitate  sae- 
pissime  neque  interdum  frustra  lacesserentur,  reprimere  illorum 
audaciam  saepius  conati  essent,  populus  tamen,  quam  diu  ipsius 
auctoritas  in  republica  valebat,  ius  suum  obtinuit  perfectum- 
que  est  optimatium  demum  dominatione,  ut  aculei  comoediae, 
quibus  multi  ex  ipsorum  numero  vulnerati  essent,  obtunderen- 
tur  atque  hebetarentur.  Deinde  ea  hominum  vitaeque  veri- 
tatem  imitari  et  reipublicae  administrationem  ipsosque,  qui  ei 
praeerant,  cavillari  desiit:  a  propriis  personis  ac  temporibus  ad 
universi  generis  rationem  traducta  paulatim  talis  evasit,  qualis 
in  arte  tractari  disciplinaque  inform  ari  coepta  est.  Erant 
autem  veteris  illius  comoediae  nobilissimi  poetae,  qui  quidem 
ineunte  hac  aetate  exstiterunt  et  multis  aliis,  qui  eundem 
gloriae  cursum  persequebantur,  praelati  sunt,  Cratinus,  Grates, 
Eupolis,  a  quibus  quid  allatum  sit  ad  populum  oblectandumj 

non  ultra  constat  quam  ex  veterum  testimonüs.  Horura 
aequalis  vel  aetate  suppar  fuit  Aristophanes,  quem  veteres  de- 
licias  Gratiarum  appcllant  Iq  eiusque  anlmo  deas  illas,  cum 
templum  quaererent,  postremo  sedem  collocasse  poetae  fingunt. 
In  quo  quas  antiqui  admirati  sunt  veneres,  earum  nos  quidem 
fere  amisimus  sensiun,  ut  quantum  valuerit  ille  ingenii  vi  ac 
lepore,  mente  magis  quam  animo  complectamur.  Pleraeque 
eins  fabulae  flagrante  hello  Peloponnesiaco  scriptae  sunt 
longeque  plurimae  res  illo  tempore  gestas  leviter  immutatas 
et  in  aliam  partem  detortas  ante  oculos  ponunt.  Atque  haud 
scio  an  nuUo  unquam  tempore  populus  ipse  rempublicam  vehe- 
mentius  amplexus  sit,  quam  illa  aetate,  qua  civitas  tanquam 
navis  infesto  mari  iactata  ac  saepe  Omnibus  armis  exuta  est, 
cum  vel  suum  quemque  periculum  admoneret,  ut  intento  animo, 
quid  belli  duces  turbulentique  cives  molirentur,  specularetur, 
vel,  ut  cuiusque  animus  reipublicae  hostibus  infensus  erat,  ita 
in  unam  omnium  oculi  rem  coniecti  essent.  Hinc  Aristophanis 
Ingenium  in  rebus  inveniendis  describendisque  supra  quam 
credibile  est  effusum  et  insolens,  hinc  innumerabiles  eins  ra- 
tiones  summos  perditissimosque  homines  deridendi  atque  illu- 
dendi:  quae  quales  essent,  non  curabat,  quoniam  ii,  qui  audie- 
hant,  neque  animi  mollitia  fracti  et  ea  erant  ingenii  celeritate 
praediti,  ut  quidque  vel  obscoenissime  dictum  non  magis  quam 
facetius  significatum  mente  assequerentur. 

Cap.  XI.  Temporum,  quae  hoc  spectaculi  genus  tulerunt  — 
ut  enim  cetera  carminum  genera,  quae  a  Graecis  inventa  sunt, 
sie  comoedia  ex  temporibus  nata  et  cum  iis  mortua  est  —  tem- 
porum  igitur  illorum  talis  erat  conditio,  quae  non  diu  vigeret 
mutataque  efficeret,  ut  a  multis  criticis,  qui  postea  exstiterunt 
in  Graecia,  illius,  qui  Gratiarum  deliciae  appellatus  esset,  de- 
spicerentur  ac  spernerentur  sales.  Ipse  etiam  Aristophanes 
repressam  vidit  veterum  licentiam  necessitatique  in  nonnuUis 
suis  fabulis  paruit.  Etenim  moribus  mutatis  cum  vel  rerum 
civiliura  studia  languescerent  parsque  civium  aliorum  populorum 
auctoritate  impedita  non  iam  eodem,  quo  antea,  animo  rem- 
publicam capesseret  vel  omnium  iudicia  ad  elegantiam  subtili- 
tatemque    propius    accederent,    comoediae   ratio    paulatim   ita 

immütata  est,  üt  exeunte  hac  aetate  nihil  paene  nisi  noiäen 

retinuisse   videretur.     Ut  enim  hominis  mens,  cum  non  iam^ 

Bxternarum  rerum  adspectu  tenetur,  ad  ipsius  animi  contem- 

plationem  converti  solet,  ita  comoedia  seiuncta  tum  a  publicis 

rebus  cum  mores,  studia,  cupiditates  hominum  tractaret,  magis 

ad  philosophorum  rationes  et  ad  politiorem  humanitatem  re- 

vocari  coepit.    Quae  quoniam  ut  cives  in  re  familiari  tuenda, 

ita  ipsa  in  imitandis  domesticis  actibus  ac  patrum  liberorum, 

uxorum  servorum  rationibus    se  continebat,  multum  hinc  ad 

perfectionem  artis  allatum  est.    Nam  ut  olim  satis  fuerat  vel 

ad  actionis  iucunditatem ,  res  publicas  tecte  significari,  vel  ad 

personarum  descriptionera,  vivos  ac  natos  homines  sie,  ut  erant, 

proponi;  ita  tum  et  res  inveniendae  erant,  quae  per  se  ipsae 

atque    omnes   aequaliter   delectarent,    et  ii  homines  imitandi, 

quorum  mores  et  cutti  carminis  rationibus  apte  congruerent  et 

expressi   ad  veritatem  essent.  —  Florebant  autem  hac  recen- 

tioris  comoediae  aetate,  quae  in  ipsum  Macedonum  Imperium 

inciderat,  cum  multi  poetae,  qui  a  veteribus  nominantur,  tum 

nemo   fuit,  qui  gloriam  aequaret  Menandri.    Is  fuit  extremus 

in  hoc  memorabili  numero  poetarum,  quorum  aetas  ipsius  exitu 

tanquam  aestivus  dies  vespertini  coeli  splendore  atque  amoeni- 

tate  terminata  est.     In  quo  cum  et  multiplicem  personarum 

animorumque  descriptionera  et  summam  iudicii  elegantiam  et 

admirabilem  orationis  suavitatem  infuisse  una  omnes  voce  pro- 

fiteantur,  iure  querimur  temporis  invidiam,  quod  nulla  ex  eins 

fabulis   ad   nostram   memoriam   pervenerit.    Proximi   ab  eius 

laude  erant  Phüemon  et  Diphilus,  quorum  luminibus,  ut  ait 

subtilis  quidam  criticus,  ille  suarum  virtutum  splendore  obstru- 

xit.    Ad  horum  exempla  seculo  post  Latini  poetae  comici  se 

conformabant,  ex  quibus  casu  quodam  nobis  relictus  est  Teren- 

tius,  qui  quodammodo  eximium  illud  ac  singulare  magistri  sui 

exemplar  perditum  consolaretur. 

Cap.  XII.  Praeterea  si  quid  erat  in  aliquo  ingenii,  quod 
temporum  opportunitate  excitaretur,  id  omne  hac  aetate  lae- 
tissime  effloruit.  Atque  historiam  scribere  etsi  iam  antea 
fuerant  qui  conarentur,  tamen  intra  singularum  urbium  res  se 
continentes  priscorum  magis  temporum  fabulas  coUigere,  quam 

aequalium   res  gestas   memoriae   prodere   studuerant.    Atqui 
commoveri  historia,  ut  se  erigat,  non  potest  nisi  magnis  rebus 
gestis,    quae   et  ad   quam   plurimos   pertineant   et   momenti 
maximi  sint.    Itaque  vix  liberata  a  Persarum  periculo  ac  Ser- 
vitute Graecia  vir  exstitit  summo  ingenio  et  magna  scientiae 
copia,  qui  et  illorum  bellorum  casus  atque  eventa  exponeret  et 
simul  totius,  qui  quidem  cognitus  esset,  orbis  historias  com- 
plecteretur.     Atque  ut  Herodotus  rerum  varietate  dicendique 
suavitate  non  imitabili,  ita  brevi  post  Thucydides  prudentiae  vi 
orationisque  gravitate  insignis  est.    luteriectus  inter  utrumque 
ac  medius  erat  Xenophon,  scriptor  sapiens  ac  iucundus.    Phi- 
losophia  autem,  cum  antiquissimis  iam  temporibus  sapientium, 
qui  vocabantur,  commentis  inchoata  esset,  ab  huius  denique 
aetatis  philosophis  exaedificata  est.    Sed  in  hac  quoque  divina 
arte   perficienda  qualis  fuerit  Graeci  populi  iudoles,   perspici 
atque  cognosci  potest.    Ut  enim  vetustissimis  temporibus  philo- 
Sophia  poetai'um  morem  secuta  erat,  ita  huius  aetatis  initio  se 
adiunxit  dicendi  arti :  adeo  nunquara  dicendi  ornamentis  carere 
potuit,  ut  quae  his  supersedere  sibi  viderentur  familiae,  eae 
aliis  minorem  haberent  commendationem.    Mox  cum  in  Athe- 
narum   civitate   sedem   ac  domicilium  collocasset,   omissis  iis 
rebus,  quae  paucorum  possent  communia  esse,  ad  multitudinis 
intelligeutiam  ac  voluntatem  se  accommodare  coepit.  Quamquam 
id  brevi  ita  esse  desiit:  nam  quae  vel  a  Piatone  divinitus  ficta 
vel  ab  Aristo  tele  subtiliter  disputata  eraut,  ea  ad  paucos  et 
otiosos  cives  pertinebant,  quibus  reipublicae  procellas  ac  tem- 
pestates  tanquam  ex  litoris  securitate  prospicere  liceret. 

Cap.  XIII.  Eloquentia  vero  quanta  hac  aetate  quamque 
admirabili  celeritate  perfecta  sit  quantoque  ad  hanc  excolendam, 
quam  ad  ullum  genus,  tempora  plus  momenti  attulerint,  satis 
apud  omnes  constat.  Iam  vero  ut  necessitate  reipublicae  sin- 
gulorumque  civium  dicendi  vis,  ita  luxuria  eorum  et  opibus 
fingendi  ars  nata  educataque  est.  Naraque  haec  tametsi  cur- 
sum  pridem  ingressa  erat  cum  necessitate  impulsa  religionis, 
quae  et  simulacra  desideraret  et,  ut  erat  ex  ubertate  ingenii 
hilaritateque  profecta,  fingendi  copiam  multiplicem  afferret,  tum 
ipsa  familiarum,   urbium,  gentium  in  conservanda  magnorum 

virorum'  memoria  sedibusque  suis  exornandis  aemulatione  aucta 
et  amplificata,  tamen  nusquam  communis  fortunae  prosperitate 
dignitateque  adiuta  tantos  fecit  progressus,  quantos  Athenis: 
quod  quoniam  ea  aetate  evenit,  qua  omnium  virium  summa 
esset  contentio,  haec  ipsa  aetas  mirura  quantum  progressa  per- 
fectas  illas  formas  ac  simulacra  effinxit,  quae  omnium  omnino 
gentium  omniumque  seculorum  admirationem  efficerent:  ut 
hodie  quoque  et  ipsorum  operum,  cum  quibus  nihil  aequaii 
conferrique  possit,  possessione  gloriemur,  et  Phidias,  Praxiteles, 
Scopas,  Polycletus  non  artificum  nomina  potius,  quam  ipsam 
artem  significent. 

